Titiriteroez - - Anboto.org\nArantza Arrazola eta Maider Larrañaga (San Agustin kulturgunea) 2016-02-12 11:24\nKaixo atzera ere, irakurle. Aurreko alean agurtu ginen, baina egunerokoak fikzioa gailentzen duela erakutsi digu berriro ere, eta ezin isilik egon. Titiriteroez ari gara, benetan sinestezina delako sortu den katramila.\nHitz egiteko asko ematen du, baina guk ANBOTOn kaleratu ditugun zutabeetan bezala, gure ogibidetik helduko diogu gaiari, eta horretarako onena emanaldiaren iturrira jo dugu, gauzak hasieratik trakets egin zirela uste dugulako.\nLehenik eta behin, programatzailearen akatsa nabarmendu nahiko genuke, emanaldi bat ikusi barik kontratatzearren, kudeatzen duen (orain, zuen) egitasmorako aproposa den jakiteke, eta kontratatuko duen lanaren profesionaltasunaren inguruko gogoetarik egiteke, 500 km egin behar duen konpainiak 2 emanaldi hain merke egiteak susmoren bat piztu beharko bailioke. Akaso, ofizioaren duintasuna aldarrikatzeko adibide bihurtu da kasu hau, programatzea hutsuneak ahalik eta merkeen betetzea baino zerbait gehiago dela erakutsi duelako.\nEta, bigarrenik, kokoteko bat konpainiarentzat ere, edozein baldintzatan baiezkoa ematearren, lanaren egokitasunari erreparatu barik. Badakigu krisiak halakoetara eramaten gaituela, baina ezetz esaten jakitea ere komeni da.\nIkusiak ikusita, argi dago merkea garesti ateratzen dela, are gehiago tartean interes politiko eta mediatikoak daudenean, tamalgarria benetan, antzerkiarentzat eta profesioarentzat. Bihoa hemendik gure elkartasuna neurriz kanpo zigortu diren programatzaile eta titiriteroei. Zirko mediatiko – politikoarentzat bazka izan baitira.


Eraikinen Egiaztapen Energetikorako Prestakuntza-Plana | IDAE\nInicio · Eraikinen Egiaztapen Energetikorako Prestakuntza-Plana\nEraikinen Egiaztapen Energetikorako Prestakuntza-Plana\nBikaintasun-proiektuak. Laguntza teknikoa eta programa publikoen kudeaketa\nEraikinen energia-efizientzia sustatzeko asmoz, eraikinen egiaztapen energetikorako prozedura ezartzea eskatzen diete 2002/91/EE Zuzentarauak nahiz 2010/31/EB Zuzentarauak estatu kideei.\n2007ko azaroan jarri zen indarrean Eraikin Berrien Ziurtagiria. Egun, jada badauden eraikinen ziurtagiria erregulatuko duen Errege Dekretua onartu berri da, higiezinen parkearen energia-kontsumoa murrizteko giltzarria izaki hori.\nJada Badauden Eraikinen Egiaztapen Energetikoaren prozedurak (CE3X eta CE3) argitaratzeko konpromisoa hartu zuen IDAEk, kalkulu-metodologia ofiziala ezartzen dutenei dagokienez.\nJada badauden eraikinen egiaztapen energetikoaz arduratuko diren etorkizuneko ziurtagiri-emaile teknikariei euskarria emateko, programa informatiko horiek erabiltzeari zuzendutako prestakuntza-plana ari da garatzen IDAE.\nEraikinen egiaztapen energetikoaz arduratzen diren agente nagusiak biltzen dituzten elkargo profesionalen batzordeen bidez, prestatzaileak trebatzeko ikastaroak antolatu ditu IDAEk. Horietan, 260 ikaslek hartu dute parte, elkargo bakoitzaren bidez gara ditzaten prestakuntza espezifikoko planak.\nPrestatzaileentzako ikastaroez gain, prestakuntza-planak beste 300 ikastaro emango dituela balioesten da. 6.000 profesionalengana iritsiko dira horiek 2013an. IDAEk, modu zuzenean, 50 ikastarotan lagundu du, 900 teknikari baino gehiago trebatuz.


Azterketa baten arabera, haurren bat-bateko heriotzak zerikusia izan lezake haurtxoan bakterioak egotearekin. | Consumer\nAzterketa baten arabera, haurren bat-bateko heriotzak zerikusia izan lezake haurtxoan bakterioak egotearekin.\nIkertzaileek agente patogenoak aurkitu zituzten autopsia askotan haurrei\narabera: Ostirala, 2008ko maiatzaren 30a\n“The Lancet” aldizkariak dioenez, hildako haurtxoei egindako autopsiek Urrezko Estafilokoaren eta Escherichia Coliren (E.Coli) maila handiak aurkitu dituzte; beraz, bakterio horiek haurren bat-bateko heriotzarekin lotuta egon daitezke, Londresko Great Ormond Street haur-ospitaleko adituen arabera.\nZentro horretako espezialistak ondorio horretara iritsi ziren, urtebete baino gutxiagoko haurren heriotza ulertezinak aztertu ondoren. Mediku-talde horretako kideek haurrei egindako autopsien emaitzak berrikusi zituzten, bakterio-infekzioak haurtxoen bat-bateko heriotzaren kausa izan zitezkeen zehazteko.\nHala, 1996-2005 bitartean Great Ormond Streeten egindako autopsiak aztertu zituzten ikertzaileek. Zazpi egunetik 365 egunera bitarteko 546 haurren kasuak aztertu ondoren (bat-batean eta azalpenik gabe hil ziren), adituek agente patogeno horien presentzia aurkitu zuten kasu askotan. “Gure aurkikuntzek iradokitzen dutenez, mikrobioak edo produktu mikrobiarrak bat-bateko heriotza ulergaitzen proportzio baten patogenesiarekin lotuta egon daitezke. Kasu horietan esku hartzen duen mekanismo fisiopatologikoa ikertu behar dugu”, adierazi zuten lanaren egileek.\nautopsiak haurrak muerte súbita-eu presencia-eu


Euskal hedabideen kartografia: audientziak | Behategia\n2015eko urtarrila eta uztaila bitartean Hizkuntza Politikarako Sailburuordetzak egindako inkestaren arabera, 891.000 pertsonako audientzia dute euskal hedabideek egunero edo astean 3 edo 4 aldiz. Noizean behineko kontsumoa egiten omen du, aldiz, 530.000 lagunek.\nAurreko eguneko euskal hedabideen kontsumoaz galdetuta, berriz, 773.000 lagunek adierazi zuten euskarazko hedabideak kontsumitu izana, eta horietatik 467.000 lagunek 10 minutu baino gehiagoz.\nOro har, audientziaren %51 emakumezkoa da eta %49 gizonezkoa. Datu orokorrekin jarraituta, 16 eta 34 urte bitartekoa da euskal hedabideen kontsumitzaileen %30, 35 eta 49 urte bitartekoa beste %30 eta %40a, berriz, 50 urte edo gehiagokoa.\nLehen mailako ikasketak ditu audientziaren %23k, bigarren mailakoak %42k eta goi mailakoak %34k.\nDatu soziolinguistikoekin bat, gipuzkoarra da euskal hedabideen audientziaren erdia baino zertxobait gehiago, %52; bizkaitarra %30, nafarra %15 eta arabarra %3.\nGero eta zailagoa da gaur egungo ekoizpen zein kontsumo tradizionala eta digitala bereiztea eta, ikusi eta neurtu egin beharko da zein portzentajetan ordezkatzen ari den edo osatzen ari ote den internet bidezko kontsumoa irakurketa tradizionala. Dena den, datuek garbi erakusten dute euskal hartzaileak ontzat jo duela sarean egindako ahalegina. Hainbat kasutan, Interneten egiten den lana muina izatera pasa da, eta ez dira gutxi nagusiki sarekoak izatera pasa direnak, edo horri begira bizi direnak.\n2015ean Hekimen elkarteak martxan jarri zuen Hekimen Analytics tresnari esker, gaur egun badakigu Hekimeneko webguneen garapena garbia dela: goranzkoa. 2013. urtean 12 milioi sesio edo bisita izan ziren Hekimeneko webguneetan. 2014. urtean, 13,9 milioi sesio edo bisita; 2015ean 18,1 milioi eta iaz 20 milioi bisita. Batez beste, hileko 1,6 milioi pasatxo beraz. Gora etengabe: aurreko urtean baino %10 bisita gehiago izan zituzten 2016an.\nErabiltzaile edo gailuak kontabilizatuz gero, aldiz, 2013an 4,9 milioi erabiltzaile/gailu izatetik 2016an 8,3 milioi biltzera pasa da sektorea.\nArloz arlo, esan behar da webgune kopurua asko hazi dela azken urteetan baina, batez ere, tokiko webguneak gehitu direla. 11 ziren 2011n, eta 23 ziren 2015ean. Bisita kopuruaren gorakada bi baldintza horien erantzuna da: martxan zeuden webguneak indarra hartzen doaz, eta gainera webgune berriak agertu dira. Tokiko hedabideak kopuruz eta bisitaz handitu dira. 2011n bisiten %25 inguru ekartzen zuten sektorera; 2015eko lehen seihilekoan, berriz, %42; eta, 2016ko irailean, lehen aldiz, gainditu egin dute hedabide nazionalen kontsumoa.\nGailuen araberako kontsumoa ere neurtu du Hekimen elkarteak, Hekimen Analytics tresnaren bitartez. Gailu guztietako kontsumoak igo badira ere, proportzioan nabarmena da mugikorren bidez egindako irakurketak edo kontsumoak eman duten igoera.\nHain zuzen, trafikoaren hazkundea mugikorretatik hazi dela nabarmentzen dute datuek; ordenagailu bidezko kontsumoak, aldiz, gero eta proportzio txikiagoa dauka kontsumo orokorrean. Gailu mugikorretatik (tabletak zein sakelako telefonoak) iristen diren bisiten kopurua ordenagailutik datozenak baino gehiago dira: %55 eta %45, hurrenez hurren. 2011. urtean, bisiten %3 inguru egiten zen telefono mugikorraren bidez; iaz, aldiz, %44ra iritsi zen. Ordenagailuen joera bestelakoa da: kopuru absulutuetan eutsi dio 10 milioi inguruko bisitari, baina kontsumo hori pisu erlatiboa galtzen ari da urtez urte. Webguneak banan-banan aztertuz gero, desberdintasunak daude: hazi diren webguneak batik bat mugikorrei esker hazi direla esan daiteke.\nAzpimarratzeko beste datu bat da tokiko hedabideak hazi direla gehien azken urtean: ia bi milioi bisita irabazi dituzte, eta bisitak ia bikoiztu egin dira azken bi urteotan. Gorakadaren arrazoien atzean, bi nagusi: webgune berriak sortu izana eta hedabide bakoitzak trafikoa irabazi izana. Hekimeneko webguneen trafiko osoaren erdia da tokiko hedabideei dagokiena (%49 pasatxo). Kontuan izan behar da kopuruz ere nagusi direla tokiko hedabideak: 31 webgune, aztertu diren 48 webguneen %65.\nHedabide orokorrek ere trafikoa irabazi dute 2016. urtean (%2 hazi dira). Batez ere trafiko mugikorra izan da igoera eragin duena, 1,2 milioi bisita gehiago etorri baita bide horretatik. Bost webgune desberdin sartu dira multzo honetan, Hekimen elkarteak aztertzen dituenen %10.\nHedabide tematikoek %15 inguruko hazkundea izan dute azken urtean. Hekimeneko webguneetan batez beste gertatutakoa baino handiagoa, beraz. Hedabide tematikoetara iristen diren bisitak hedabide guztien bisiten %4 inguru dira. Kasu honetan, ordenagailua da oraindik gailurik erabiliena, alde handiz: mugikorretatik iristen direnak halako bi iristen dira ordenagailutik. 12 webgune aztertu dira multzo honetan.\nBestalde, sare sozialak dira, gaur egun, baita euskal hedabideentzat ere, zabalpenerako bide. Hekimeneko lau hedabidetatik hiruk adierazten du egunero zabaltzen dituztela berriak sare sozialen bidez, eta horretarako bide erabilienak Twitter (%24), Facebook (%23) eta Youtube (%16) dira. Esanguratsua da Twitterren nagusitasuna, adituak behin eta berriro nabarmentzen ari direlako Facebooken dagoela sareko kontsumorik handiena eta Hekimen Analyticsen datuek ere hala adierazten dutelako: trafiko soziala aipatzean, Facebookeko trafikoa da nagusi. Klik arrantza arrakastatsuagoa da Facebooken Twitterren baino, dena den, klikaz gain, irismenerako beste hainbat bide ere zabaltzen dituzte sare sozialek eta horiek aintzat hartzea ere izango da erronka.\nEuskal hedabideen kartografia aurkezten ari gara asteotan lau ataletan: hedapena, enpresen erradiografia, audientziak eta ekoizpena.\nPreviousPrevious post:Euskal hedabideen kartografia: enpresen erradiografiaNextNext post:Euskal hedabideen kartografia: ekoizpena\nArtxiboa Hautatu hilabetea 2022(e)ko uztaila 2022(e)ko maiatza 2022(e)ko martxoa 2022(e)ko otsaila 2021(e)ko urria 2021(e)ko iraila 2021(e)ko uztaila 2020(e)ko uztaila 2020(e)ko ekaina 2020(e)ko maiatza 2020(e)ko apirila 2020(e)ko urtarrila 2019(e)ko azaroa 2019(e)ko ekaina 2019(e)ko maiatza 2019(e)ko apirila 2019(e)ko urtarrila 2018(e)ko urria 2018(e)ko ekaina 2017(e)ko abendua 2017(e)ko azaroa 2017(e)ko martxoa 2017(e)ko otsaila 2017(e)ko urtarrila 2016(e)ko abendua 2016(e)ko azaroa 2016(e)ko urria 2016(e)ko ekaina 2016(e)ko maiatza 2016(e)ko apirila 2016(e)ko otsaila 2016(e)ko urtarrila


Pagoeta: natur eta kultur ondare artean, pasieran | Euskal Herria | Naiz\nAiako udalerrian, Zarautzetik oso gertu, Pagoetako parkeak natur eta kultur ondare aberatsa gordetzen du. Bisitariak eskaintza zabala izango du aukeran: parkeko bidexketan barrena galdu, antzinako burdinolak eta errotak nola funtzionatzen zuten ikasi, munduko landarerik eta animalia espezierik arraroenen artean paseatu, sagardo dolarearen aztarnak ikusi, XVIII. mendeko baserriak bisitatu...\nEguzki AGIRREZABALAGA IPARRAGIRRE|29/05/2020 Actualizada:\nAgorregiko burdinola eta baserria.\nIturraran baserria –Bisitarien Gunea– da abiapunturik egokiena Pagoetako Parke Naturala ezagutzen hasteko; bertan ibiltariak aukera izango baitu informazioa jasotzeko eta norberaren interes eta lehentasunen araberako ibilaldia egoki prestatzeko. Kultur zein natur ondareen eta giza jardueren arteko orekaren berri izango du bisita hasi aurretik.\nIturraran Parketxea, gainera, baserri berezia da, VIII. mendeko jatorrizko zurezko egitura mantentzen duelako. Garai hartako bitxikeriak ikus daitezke oraindik: zurezko armazoian grabatutako zenbaki erromatarrak –muntatze- eta eraikitze-ordena zehazten zituztenak–, zutabe barruan itsulapiko sekretuak, sagardo dolarearen aztarnak...\nHalaber, Pagoetako ingurune fisiko eta etnografikoari buruzko erakusketa iraunkorra eskaintzen du, bai eta zenbait euskarri elkarreragile eta tailer didaktiko ere.\nSistema hidrauliko landua erabiliz, ahalik eta etekin gehien ateratzen zuen ibai-arroaren baliabide hidrauliko urrietatik. Gainera, bi kilometroko luzerako ur biltegi bikoitza erantsi zitzaion kanal-sistemari, urak burdinolara bideratzeko. Ura iritsi ondoren, zenbait ur biltegitan banatu eta makineria hidraulikoa –hauspoak, mazoa eta goiko eta beheko erroten harriak– martxan jartzen ziren.\nBai Agorregiko burdinola, baita Gipuzkoako beste asko ere, itxi egin behar izan ziren, Labe Garaien lehia gogorraren ondorioz.\nElurzuloak eta mundukoko animaliak\nBestalde, industriaurreko garaiko elurzuloak ere ikusteko aukera izango du bisitariak. Batik bat, neguko elurra gordetzeko erabiltzen ziren garai beroetan merkaturatzeko. Horietako bat dago, zehazki, Sagastizabal baserritik gertu; hau da, Pagoetara bisitan doazen ikasle taldeek Natur Gela gisa erabiltzen duten baserriaren ondoan. Hala ere, beste bi ikus daitezke Lizartxoetako lepoaren inguruetan: Nebera txikia eta Nebera haundia.\nAnimaliak gustuko dituztenek bereziki gozatu ahal izango dute parkean, espezie ugari hartzen dituelako. Ingurugiro ugari dituenez, aske bizi diren animalia-espezie ugari daude, tartean Euskal Herrian galbidean dauden zenbait. Adibidez, sai zuria, muxar grisa, belatz handia, erlastar europarra, suge europarra, Betizu behiak edo Pottoka zaldiak. Gainera, horietako hainbat ibilbidean zehar ikus daitezke.\nHalaber, aipagarria da Pagoetan aurkitu dutela babesleku Atlantikoko mendixketako fauna komunitate bitxiaren beste espezie ugarik; besteak beste, orkatzak, basurdeak eta erbiak. Bai eta urtero Afrikatik hegaz etorri eta udaberrian kabia Pagoetan jartzen duen sai zuri bikote bat ere.\nZuhaitzak ere deigarriak dira oso. Haritzak, pagoak, urkiak, arteak, haltzak eta gorostiak ez ezik, kanpoko espezieak ere hartzen ditu; tartean, Japoniako laritza, Douglaseko izeia, Lawsonen altzifrea, Beorbarrutiko eta Arkumelarreko haginak eta Elutsaundiko pagadia.\nZalantzarik gabe, geldialdi luzea merezi du Iturraran Parketxea inguratzen duen Lorategi Botanikoak, 5.500 espezietik gora biltzen dituelako. Mundu osoko –eskualde bero zein hotzetakoak– zuhaitzak eta zuhaixkak daude ikusgai: Mediterraneokoak, koniferoak, hariztiko oihanpea, bertako belaze eta zuhaitzak. Horrez gain, Euskal Herrian galbidean dauden landareak ere hartzen ditu.\nIbilaldia errazte aldera, zuhaitz guztiek identifikazio-etiketak dituzte, izena eta jatorrizko eskualdeekin, eta bidexkak ongi bereizita daude. Gainera, eskertzekoa da lorategia zazpi eremutan banatuta egotea; hau da Haritzen, Astigarren, Mimosen, Mediterraneoko Landareen, Zumarren eta Intxaurrondoen, Mitreen, Gereziondoen eta Palmondoen, Txilarren eta Koniferoen bildumatan zatituta egotea.\nLoreekin gozatu ondoren, akaso une egokia izan liteke baserritik gertu dagoen erlategira hurbiltzeko, zeinean zuzenean ikus daitekeen erleen jarduera. Bertaratzen denak erleen munduaz zenbait bitxikeria entzuteko aukera izango du; honako hauek, besteak beste: parkean Euskal Herriko erle beltza dutela; ekoizpen erregularra duela; arreta gutxi eskatzen dituela; funtsezkoa dela ekosistemaren kontserbaziorako; gure ekosistemetako polinizatzaile nagusia dela eta, ondorioz, ezinbestekoa dela haren kontserbazio eta hedapenerako.


Debagoieneko abesbatzak Gabon gaueko protagonistak izango dira ETBn - Debagoiena - Goiena.eus\nDebagoieneko abesbatzak Gabon gaueko protagonistak izango dira ETBn\nImanol Beloki 2019-11-28 11:59\nSei abesbatza batuko dira abenduaren 14an, Arantzazun, Gabon Kantak kontzertua eskaintzeko. ETBk emanaldia grabatuko du, eta Gabon gauean, abenduaren 24an emitituko dute telebistan. Fernando Velazquez konposatzailearen gidaritzapean, Aretxabaleta, Oñatiko Ganbara, Arrasateko Goikobalu eta Goikobalu Txiki, Azkoitiko Bizkargi, eta Leizarra musika eskola abesbatzak izango dira parte hartuko dutenak.\nHamar kantu inguru eskainiko dituzte Arantzazuko kontzertuan. Kooperatiben soinu banda jasotzen duen Humanity at music zortzi piezetako albumeko hiru kantu eskainiko dituzte, batetik: Banaketa, Internazionalizazioa eta Etorkizuna–, eta, bestetik, betiko Gabon kantak: Hator Hator, Olentzero, Oi Bethlem…\nOrain arte abesbatza bakoitzak bere kabuz lan egin ostean, atzo elkartu ziren entsegu orokorra egiteko Arrasateko San Frantzisko elizan. Zenbait argibide emanda, Fernando Velazquez zuzendariak adierazi zuen emozioek egingo dutela berezi emanaldia: "Ilusioz beteta gaude, eta hori da garrantzitsuena. Ez zait hainbeste inporta emaitza, emozioz betetzea da helburua".\nAbenduaren 14an, Arantzazun\nArantzazuko kontzertua 19:00etan izango da, eta sarrera doakoa izango da. Emanaldia, berriz, ETBk grabatuko du, eta abenduaren 24an Gabon gauean emitituko dute telebistan.\nGabon Kantak kontzertuko kartela.\nKultura Aretxabaleta Arrasate Oñati


Askotariko kutxa hegaluzea eta antxoak Serrats\nHegaluzea edo "Thunnus Alalunga" banan-banan harrapatzen da Bizkaiko Golkoan udako kosteran eta arrantza arte tradizionalez. Bere itsas zaporeak, haragi argiak eta bere propietateek, dudarik gabe, Tunidoen errege bihurtu du. Alerik hoberenak aukeratu eta egoste prozesuaren ondoren, prestatu eta ontziratzen da artisau teknikak erabiliz. Bost belaunalditan lortutako abilezia eta jakinduria dira gure sekretua aparteko itxura eta zaporea lortzeko, eta gure kontserbek bereizten dituzten haragi zuri gozo eta apetatsua lortzeko.\nDuo Opari Kutxa Hegaluze eta Antxoa kontserba tipikoenak biltzeagatik nabarmentzen da. Kontserben artean benetako luxua.\nDaukazuen hegaluze-mendrezka benetan ikusgarria da! – Iratxe


'Gure Zirkua' ikustera gonbidatzen zaitugu! — Gaztezulo\n'Gure Zirkua' ikustera gonbidatzen zaitugu!\n'Gure Zirkua' ikustera gonbidatzen zaitugu! Sarrerak agortu dira, baina guk baditugu oraindik! https://www.gaztezulo.eus/lehiaketak/gure-zirkua-ikustera-gonbidatzen-zaitugu https://www.gaztezulo.eus/lehiaketak/gure-zirkua-ikustera-gonbidatzen-zaitugu/@@download/image/7f581eb1-aa76-4ceb-a3c9-a0d0540ea7f7.jpeg\nSarrerak agortu dira, baina guk baditugu oraindik!\nGure Zirkua ikuskizun ibiltariaren bigarren denboraldia martxan da, eta lehen geltokia Oiartzun herria dute; maiatzaren 3tik 12ra egongo dira pailazo, trapezista zein malabaristak bertan. Sarrerak agortu diren arren, GAZTEZULOk 2 SARRERA zozkatuko ditu maiatzaren 5eko saiorako, 17:00etan.\nOraindik ikuskizuna ezagutzen ez duzuenontzat, zirku klasiko baten aldagaiak ditu: bikote xelebre batek egiten ditu aurkezle lanak (Poxpolo eta Don Martin) ikusleen algarak eraginez; magoak eta malabaristak izango dira, trapezio eta oihaletatik zintzilikatuta mugimendu ikusgarriak egingo dituztenak eta abar. Hamabi artista guztira. Ordu eta erdiko ikuskizuna da, atsedenik gabekoa. Ilusioa sortzen du, erritmo bizikoa da eta ikusleak ez du tarterik izango aspertzeko. Ez galdu!


16.000 lagunetik gora parte hartu dute 22. Euskal Encounterren, jarduera frenetikoko lau egunetan | Infotres blog\nAurtengo berritasun nagusietako bat Z-Day apokalipsi zonbia izan da; 1.400 parte-hartzaile bildu ditu\n22. Euskal Encounterra, espainiar Estatuko bideojoko eta informatika zaletu eta profesionalen topaleku handiena eta urtetsuena, gaur amaituko da jarduerez beteriko lau egunen ondoren. 6.000 partaidek eta 10.000 bisitarik baino gehiagok solasaldi, tailer, hitzaldi, joko eta bestelako jarduerez gozatu dute. Bereziki berritzailea izan da atzo egindako Z Day-a. Estatuan inoiz egindako real game handienak 1.400 lagun baino gehiago mobilizatu zituen jokalari, aktore, makillatzaile eta segurtasun langile artean.\nTopalekuaren antolatzaile nagusi Sabino San Vicente oso pozik agertu da aurtengo hitzorduaren bilakaerarekin, eta partyak milaka partaideen artean sortutako elkarreraginari esker aurtengo leloa, ‘Elaborating connections’, egia bilakatu dela nabarmendu du.\nEuskal Encounterrak bere jarraitzaile leialei eskaini dizkien aisialdi eta dibertsio proposamen etengabeez gain, Sabino San Vicentek Opengunearen arrakasta nabarmendu du. Jendarteari zabalik dagoen guneko produktu teknologikoen standak eta hitzaldi nahiz tailer eskaintzak lagun asko erakarri ditu. Halaber, milaka pertsonak ikusi dute azken lau egunetan ExpoSyFy, Euskaltel TVren eskaintzaren barruko SyFy kateak antolatutako zientzia-fikziozko zinemako kultu objektuen erakusketa. Euskal telefonia operadorearekin lortutako hitzarmen bati esker ezarri dute erakusketa hori partyan.\nEuskaltel Fundazioak antolatutako eta Euskaltelek, Bizkaiko Foru Aldundiak eta Eusko Jaurlaritzak babestutako informatika-partyak une bereziki hunkigarria bizi zuen The Walking Dead komikiaren egile Robert Kirkmani eta telesaila arrakastatsuaren ekoizle David Alperti bideokonferentzia bidez egindako elkarrizketarekin. Euskaltel TV eta FOX telebista katearen arteko akordio bati esker egindako solasaldian une dibertigarriak eta oso interesgarriak eman zizkieten abentura post-apokaliptiko honen jarraitzaileei, eta horrez gain, bosgarren denboraldiaren inguruko hainbat datu ere iragarri zituzten.\nBalantzeari dagokionez, Sabino San Vicentek Euskal Encounterraren arrakasta ahalbidetu duten erakunde, enpresa, elkarte eta boluntarioen laguntza eskertu du. Bereziki, Euskaltelek, Bizkaiko Foru Aldundiak eta Eusko Jaurlaritzak SPRIren bitartez emandako babesa azpimarratu du.\nTagged: Barakaldo, BEC, David Alpert, Diputacion Foral de Bizkaia, Euskal Encounter, Euskaltel, Expo Syfy, FOX, Fundación Euskaltel, Gobierno Vasco, lan party, opengune, Robert Kirkman, Sabino San Vicente, SPRI, the walking dead, videojuegos, z-day\n← Más de 16.000 personas han tomado parte en la Euskal Encounter 22 durante cuatro días de actividad frenética\nReflexiones sobre la publicidad sanitaria engañosa →


Free chat Stockton-on-Tees. Ausazko arrotz doan txateatu berehala Stockton-on-Tees tik.\nOngi etorri Chatroulette Stockton-on-TeesEdozein lekutan, munduko pertsona aleatory bat konektatzeko. Chatroulette Stockton-on-Tees dezakezu honako aukeren artean aukeratu:- Guztiak pertsona mota Stockton-on-Tees doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nStockton-on-Tees hirien zerrenda:


Mario Molina - Wikipedia, entziklopedia askea.\nMexiko Hiria, 1943ko martxoaren 19a\nAmeriketako Estatu Batuak (1989 -\nMexiko Hiria, 2020ko urriaren 7a (77 urte)\n(1960 - : Ingeniaritza kimiko\n(1968 - 1972) doktoretza : kimika fisiko\nGeorge C. Pimentel (en)\nkimikaria, ingeniaria, unibertsitateko irakaslea eta ikertzailea\nUniversity of California, Irvine (en) (1973 - 1980)\nJet Propulsion Laboratory (1980 - 1989)\nMassachusetts Institute of Technology (1989 - 2005)\nKaliforniako Unibertsitatea San Diegon (2005 -\nElisabet Katolikoaren Ordenaren Gurutze Handia (2008)\nAskatasunaren Domina Presidentziala (2013)\nKimikako Nobel Saria (1995)\nWillard Gibbs Award (1998)\nVolvo Environment Prize (2000, 2004)\nOhorezko Legioko zalduna (2012)\nMadrilgo Complutense Unibertsitateko honoris causa doktoregoa (2012)\nhonorary doctor of the University of Miami (2001eko maiatzaren 11)\nMexikoko Zientzien Akademia\nMario José Molina-Pasquel Henríquez (Mexiko Hiria, 1943ko martxoaren 19a - ib., 2020ko urriaren 7a) mexikar kimikaria izan zen, estatubatuar hiritartasuna hartu zuena. Zientzia Kimikoak ikasi zituen Mexikoko Unibertsitate Nazional Autonomoan. Graduazio ondorengo ikasketak, berriz, Berkeleyko Unibertsitatean egin zituen (Kalifornia). Ondoren, irakasle eta ikertzaile gisa lan egin zuen Berkeley eta Irvingo zentroetan eta Jet Propulsion Laboratoryn (Kaliforniako Teknologia Institutua). Ozono geruzari buruzko ikerketak egin zituen, batez ere. 1947an, artikulu bat idatzi zuen Sherwood Rowland estatubatuarrarekin, zeinetan ohartarazten baitzuen gas klorofluorokarbonoek kalte handia egiten diotela ozono-geruzari. 1989an, Massachusettsko Egurats, Planeta eta Lurraren Zientzietako Sailean lan egin zuen ikertzaile gisa. 1994an, Estatu Batuetako Bill Clinton presidenteak zientziari eta teknologiari buruzko aholkularitza-taldeko kide izendatu zuen. 1995ean, Kimikako Nobel Saria jaso zuen, Sherwook Rowland eta Paul J. Crutzenekin batera, ozono-geruzari buruz egin zituen ikerketengatik. 1995ean, NBEk ematen duen Ingurumenerako Programako Saria irabazi zuten Molina, Rowland eta Crutzenek. Molinak, bestalde, Amerikako Kimika Elkartearen Tyler eta Essekeb sariak irabazi zituen.\nCentro Mario Molina elkartearen web-orria (Gaztelaniaz)\nBNF: 14440830c (data)\nOrriaren azken aldaketa: 8 urria 2020, 10:14.


Euskal enpresariak pozik. Hego Euskal Herrian prekarietatea indartzen ari da | Borroka Garaia da!\nEuskal enpresariak pozik. Hego Euskal Herrian prekarietatea indartzen ari da\nPosted by saretik 17/08/2016\nEspainiako batez bestekoa baino lan ordu gehiago murriztu ditu Hego Euskal Herriak\n372,35 ordu egin zuten lan batez beste Hego Euskal Herriko langileek 2016ko lehenengo hiruhilekoan, Espainiako Estatuko batezbestekoa baino 16 ordu gutxiago eta 2008ko Hego Euskal Herriko aldi bereko datuekin alderatuz %5,4 gutxiago.\nRandstad aldi baterako lan enpresak egindako ikerketa baten arabera, krisia hasi zenetik langile bakoitzak batez beste 21 ordu gutxiago egiten ditu lan Hego Euskal Herrian.\nLan ordu gutxiago kontratatzen dira\n389 ordu egin zituen lan batez beste Espainiako Estatuko langile batek 2016ko lehenengo hiruhilekoan: 2008. urteko aldi berarekin konparatuz %5,7 gutxiago.\n2008-2013 urteetan arteko tartean 410 eta 414 ordu bitarteko lanaldia izan zuen Espainiako Estatuko behargin batek batez beste, hiruhileko batean. 2009an iritsi zen adierazlea 414 orduetara eta 2013an lehenengoz izan zen 400 orduen azpikoa: 398 ordukoa. 2014an igo zen apur bat, baina geroztik jaisten joan da.\nZerbitzu sektorean ordu gutxien\nSektoreka, eraikuntzako langileek egiten dute lan gehien, 431 ordu batez beste. 426 ordu egiten dute lan industriako beharginek eta 379 ordu zerbitzu-sektorekoek.\nOrdu kopurua aldatuz doa Espainiako Estatuko erkidego bakoitzean. Murtzia eta Madril dira 400 orduak gainditzen dituzten bakarrak. Estatuko batez bestekoaren gainetik (389 ordu) Kantabria, Kanariak, Galizia eta Katalunia daude. Valentziak, Euskal Autonomia Erkidegoak eta Nafarroak ez dute batezbestekoa gainditzen (373 eta 371 hurrenez hurren).\nPosted in: Euskal HerriaTagged: prekarietateaPermalinkUtzi iruzkina\n← Romper el bucle\nLa historia del internacionalista vasco Asier Guridi →\nInboluziaren mozala borrokagaraia.wordpress.com/2018/06/19/inb… @BorrokaGaraia bidez 19 hours ago


Aurten, COVID egoera dela eta, senideekiko ikasturte hasierako bilerak bideoelkarrizketaren bidez garatuko dira Google Meet erabiliz. Horretarako, ikaslearen helbide elektronikoa erabiliko da hurrengo Tutorialak adierazten duen moduan eta Tutoreak senideei bidalitako datuak erabiliz.\n2020/21. ikasturte on bat izan!\nA21 argazki lehiaketa\nAstelehena, 27 Urtarrila 2020 11:48\nAnimatu zaitez Ezkerraldea-Meatzaldeako ingurumena erakusten! Parte hartu gure argazki lehiaketan.\nBidali zure argazkiak agenda21@santamariaikastetxea.com emailera martxoaren 9a baino lehen.\nSaila:Eskolako agenda 21\nAreto Futbol Kadeteen Euskal Kopa FINALA\nOstirala, 17 Maiatza 2019 09:26\nMaiatzak 18 Pando Aisian Kiroldegian\nJarrilleros FS (Bizkaia) eta Lauburu Ibarra K.E. (Gipuzkoa)\nAzteazkena, 08 Maiatza 2019 11:10\nDBH 4. mailako ikasleek EUSLIDERRAK izeneko proiektua garatu dute ikasleen arteko euskararen erabilera bultzatu nahian. Proiektu honetan antolatutako ekintza berezi bat Mintzodromoa izan da beste ikastetxe batzuetako ikasleekin bat.\nHorrelakoa da... Haur Hezkuntza Urte 1 eta 2 Urte\nAsteartea, 12 Otsaila 2019 15:01\nBideoa ikusteko esteka\nIkasketa bidaia. 2019\nAsteartea, 12 Otsaila 2019 09:33\nSanta María Ikastetxean bizitza osoko ibilbide baten ostean eta giza ekintza paregabe batez gozatzeko asmoz Btx 2 mailako ikasleek Italiara joko dute 0tsailal 13-20. IKASBIren zehetasun guztiak eta argazki-albuma ikusteko aukera izango duzue esteka honetan:\nAstelehena, 11 Otsaila 2019 17:19\nJARRILLEROS A.F.E KADETE MAILAN BIZKAIKO TXAPELDUNAK\nAreto futboleko liga amaitu da eta Jarrilleros A.F.E. txapeldun da. SMIkoek txapelketa bikaina egin dute, zeren eta partidu guztiak irabazi baitituzte.\nTitulu honi esker maiatzaren 18an Euskadiko txapelketa jokatuko dute. Taldeko arduradunak txapelketaren antolakuntza Portugaletera ekartzen saiatuko dira.\nHorrela bada jokalarientzako giro ezin hobea egongo da Pando edo Zubi Alde kiroldegian. Euskadiko final honetan Gipuzkoako txapeldunaren aurka jokatuko dute.\nOrain arte, Gipuzkoako ligan ,Erain ( Irun) eta Ibarra dira liderrak.\nBizkaiko liga amaituta, Kopa helduko da. Zortzi partidu izango dira eta Portugaletekoek final garrantzitsu hori prestatzeko erabiliko dituzte.\nEuskadiko txapelketa lortuko balute,Espainiako txapelketara joango lirateke.\nZORIONAK, TXAPELDUNAK !!!!!\nOsteguna, 24 Urtarrila 2019 17:00\nEUSKADI SUB16. ESPAINIAKO ARETO FUTBOL TXAPELKETARA !\nIkastetxeko ikasleak, Gonzalo Barrasa, Eneko Iglesias, Javier Pérez eta Asier Zorrozua (Jarrilleros A.F), Euskadiko selekzioarekin Martorell-era joango dira Espainiako areto futbol txapelketa jokatzera. Txapelketa urtarrilaren 25ean hasiko da, asteburuan zehar luzatuko dela. Castilla La Mancha, Katalunia eta Madril izango dituzte arerio. Fase hau irabaziko duen selekzioak Espainiako Final Four fasean parte hartuko du.\nHemendik onena opa dizuegu. Ondo pasa kirol-ekintza zoragarri honetan.\nPartidak zuzenean ikusteko esteka (ostiral, larunbat eta igandean, 11:00etan)


GSEF foroko ordezkaritza talde batek Arrasate ezagutu du - Arrasate - Goiena.eus\nGSEF foroko ordezkaritza talde batek Arrasate ezagutu du\nItziar Larrañaga 2018-10-03 16:51\nGSEFko kideak Goienako telebistako platoan.\nEgunotan Bilbon ospatzen diharduten Gizarte Ekonomiaren Mundu Mailako Foroan parte hartu duen talde bat Arrasatera etorri da gaur. Herriko gizarte ekonomia ezagutzeko gonbidatu ditu Udalak. Horren baitan, kide batzuk Goiena Komunikazio Taldea gertutik ezagutzeko aukera ere izan dute arratsaldean.\nGaur eta bihar artean, GSEFko 300 bat lagun etorriko dira Arrasatera. Gizarte Ekonomiaren Mundu Mailako Foroaren laugarren edizioa gaur amaituko da Bilbon, baina hainbat ekintza Arrasaten burutuko dira, Udalak eta herriko gizarte ekonomiako eragileek elkarlanean antolatutakoak.\nMaria Ubarretxena alkateak egin die harrera goizean, jatorri ezberdinetatik etorritako taldeari. Arrasateko gizarte ekonomiaren ekosistema aurkezteko bideoaren proiekzioa ikusi ostean, "gizarte ekonomiak herrian duen presentzia eta garrantzia islatzeko", Jose Maria Arizmendiarrieta ardatz duen erakusketa ikusteko bisitaldia egin dute 09:45ean Kulturaten. Ostean, Arrasateko gizarte ekonomia ezagutzeko lau ibilaldi egiteko aukera eskaini zaie kongresuko kideei, enpresen eta jardueren adibideak gertutik ikusteko:\nBaloreen ibilbidea: Arizmendiarrietaren obraren bitartez, herria eta balio kooperatiboak ezagutzeko bisita.\nKooperatiba Industriala: Kooperatibismoaren eredua ezagutzeko tokiko kooperatiba industrial batera bisita.\nHezkuntza Kooperatiba: Arrasateko kooperatiben garapenean hezkuntzak izandako garrantzia ezagutzeko Mondragon Unibertsitatera eta Arizmendi Ikastolara (biak kooperatibak) bisita.\nEkonomia solidarioaren ibilbidea: Emaus, Arrasateko Gureak Inklusio Taldea eta Caritas-eta bisita.\nLau ibilbideetatik lehena aukeratu dutenak Goienan izan dira arratsaldean, kooperatibaren balioak eta komunikazio taldean egiten den lana gertutik ezagutzeko.\nGoiena Komunikazio Taldea ezagutu dute GSEF foroko ordezkariek\nMaialen Regueiro 2018 urr 03 Arrasate\nGSEF foroko ordezkaritza talde bat Goiena ezagutzen izan da. Izan ere, gaur Arrasate ezagutzera etorri dira 300 lagun inguru eta alkateak egin die ...\nArrasateko ordezkaritza izan du GSEF foroko lehen egunak\nMaialen Regueiro 2018 urr 02 Arrasate 1\nAtzo hasi zen Bilbon, laugarren Gizarte Ekonomiaren Mundu Mailako Foroa eta lehen jardunaldiak Arrasateko ordezkaritza izan zuen. Bertan izan ziren...


Gazte parrandazaleak ala pandemiak itotako gazteak? –\nGazteen “makro-parrandei” eta Ertzaintzak atzemandako “kale-zurrut arduragabeei” sona ematen dieten albisteek talka egiten dute erredakziora iristen zaigun informazioarekin: arazo fisiko eta mentalak garatzen, ikasketetan hondoratzen eta suizidioan pentsatzen ari diren gazteen kopurua hazten ari da kezkagarriki. Errealitate horretaz eta horri aurre egiteko falta diren baliabideez ere hitz egin beharko dugu, egoera lehertu aurretik.\nJarrai dezakegu parranda bai, parranda ez, parranda nola eztabaidan kateatuta, baina horrek ez ditu aldatuko larriak diren zifrak. Suizidatu edota suizidatzen saiatu diren nerabeen “epidemiak” buruko osasun zerbitzuak gainezka dituela irakurri diot Ángel Sánchez psikoterapeuta murtziarrari. Euskal Herriko datuak ez dakizkit, baina egoeraren ilunaz konturatzeko adina zantzu badugu. Lau gaztetik batek pandemian tentsioa, estresa edo agobioa sentitu dutela dio Nafarroako ikerketa batek, gazteek Itxaropenaren Telefonora egiten dituzten deiak ugaritu direla jakinarazi dute Gipuzkoako arduradunek, anorexiak eta bulimiak gora egin dutela eta sufritzen dutenetako asko 12-13 urteko neskak direla –sarri jada muturreko kasuekin– entzun diegu hemengo psikologoei, eta aurten ikasleengan antsietatea eta tristura gailendu direla azaldu digute irakasleek.\nSeaskako hezitzaileak aste honetako ARGIAn (2.738 zenbakian) dioen moduan, dena sortzeko duten adin horretan, nerabezaroan, “ezinbesteko duten harremana ukatu zaie eta frustrazio handia ikusi dugu”. Hutsune animiko, fisiko eta soziala arrastoa uzten ari da, zuloa egiten, eta hainbatek ez du halako egoerei aurre egiteko nahikoa tresna, horiek ere esperientziak –adinak– eman ohi dizkigulako sarri.\n“Haur eta gazteak guk uste duguna baino indartsuagoak dira eta oso ondo daramate guztia” mantra errepikatzen edo gazteak kriminalizatzen –eta pandemiako turko-buru bihurtzen– segi beharrean, hitz egin dezagun nola tratatu dituen pandemiaren kudeaketak, non jarri diren indarrak eta baliabideak, zein ondorio ari diren orain azaleratzen. Gero, gaizki eta berandu iritsiko baitira baliabide apurrak, adabakia adabakiaren atzetik, hezkuntzan, osasun arreta integralean eta gizarte zerbitzuetan behar adina ez bada inbertitzen.\ngazteak, pandemia, parranda\n4 pentsamendu “Gazte parrandazaleak ala pandemiak itotako gazteak?”-ri buruz\nTximino 2021-06-24 10:40\nJakina pandemia honek gazteak astindu dituela, nola ez ba! Eta helduak ere; eta berrogei urtekoak ere; eta zinkuentoiak; eta adinez nagusikoak ere ederto astindu ditu!!!!\nBaina aldea, konportamenduan dago, eta gazte batzuk honetan kale egin dute, berekoikeriaren aitzakipean gainera.\nEnekorix 2021-06-24 13:52\nArratsalde on. Bai, Tximino, arrazoia daukazu, eta gazte batzuek horretan kale egin duten bezalaxe, helduek ere; eta berrogei urtekoek ere; eta zinkuentoiek… Horregatik emendakin txiki bat egin nahiko nioke zure iruzkinari.\nEtxe azpian daukadan taberna zuloan irekitzen denetik ixten den arte egoten direnak ez dira ba gazte-gazteak, 35-50 urte bitartekoak gehienak, eta hauek ere berekoi hutsak izan dira eta izaten darraite. Kontua da taberna batean egiten dena parke batean egiten denarekin alderatuz ez dela hain ikusgarria edo ez zaigula hain arraroa egiten, tamalez. Egia da badirela gazte parrandazaleak, heldu parrandazaleak diren bezainbeste. Baina hori gure aisialdi eredu hedonistari egotzi behar diogu, pandemiaren aurretik existitzen zena eta, dirudienez, hori kenduta askori hutsune bat sortu zaie eta ahal bezain azkar berreskuratu nahi izan dute.\nArazoa, niretzat, zuk diozun legez, transbertsala da eta ez dio adin tarte konkretu bati bakarrik kalte egiten. Eta oso litekeena da orokorrean, kasu bakoitzak bere berezitasunak izan arren, pandemiaren itolarriak gehiago eragitea maila biografikoan eta psikologikoan gazteei, batez ere nerabeei, 40 urteko bati baino. Baina gizarte zibilizatu batean erantzukizunak ezin zaizkie eskatu “gazteei” edo “helduei” hain baitira kategoria zabalak ezen, errealitatean, pisu gutxi daukaten.\nDena den, gazteen inguruan esaten diozunari men eginez, nire inguruan entzun dudanagatik, bada kontu honetan gazteei zeharo eragiten dien gauza bat eta oso gaizki ulertu dena edo, behintzat, niri harrigarria baino penagarria iruditu zaidana. Nire inguruko gazte batzuek diotenez pandemiak “beraien urterik onenak lapurtu” dizkie. Gazte hauek 18-22 urte inguru izango dituzte. Zer da ba pandemiak lapurtu diena? Kalitatezko irakaskuntza eredu bat? Lana lortzeko aukera? Ez! Gazte hauen arabera jaia da pandemiak ostu diena, 2 urte luze hauetan gehien faltan bota dena jaia izan da. Nik ez nieke gazteei honen errua bota nahiko, zeren eta, azkenean, gure gizarte eta komunitate konkretuek eguneroko bizitzatik eskapismoa ez egiteko hezkuntza bat ematea ez dute lortu, ez dute lortu aisialdi hedonista suntsitzaile horretatik gizartea askatzea. Jaia da geratzen omen zitzaien esparru “aske” bakarra. Gizarte gaixo batean bizi garenaren seinaleetako bat.\nAztoragarria da zurrutero-porreroen kontu hau, batez ere, batzuon balio sisteman ez direlako kabitzen horrelako egintza ultrahedonistak eta aski dekadenteak egoera honek beharko lukeen erantzukizun mailan. Pandemia aurretik ere gaizki iruditzen zitzaizkidan. Baina behin egoera honetara helduta, bai gazte zein heldu batzuek aisialdi baxuenaren beharra hurkoaren segurtasunaren aurretik jartzeak guztiz akitu nau.\nArratsalde ona izan dezazula. Adeitasunez,\nTximino 2021-06-24 16:07\nHedonismoak irentsi gaitu eta hedonismoak akabatuko gaitu. Gizarte moduan baloreak erabat nahasirik dauzkagu eta berdin dit ezkertiar zein eskumatar, gure lehendabiziko balore bakarra gozamena dela, berehalakoa eta norberarena.\nEta bai, zuk Enekorix diozun moduan, arazoa ez dugu gazteongan bakarrik ezarri behar, orokorra delako. Berrogeitamar eta hirurogei urteekin gazte izatearen nahia, arazoaren baitan ere badago.\nLarogeitamar urteetara gazte, polit eta xarmangarri heldu nahi dugu, hilkutxan sartuta ere, “ze guapu eta ze gazte dagoen” esan dezaten!\nBa ote! 2021-06-28 10:41\nZurrutak eta baileak.\nEtxera joanda errezatzeko\nEz bagaude logaleak…\n1916eko fraileen esanak, 2021ean. Zeinen zaharkitua dugun jadanik XXI. mendea.


Iraultza errotu - - euskalerriairratia.eus\nMikel Irizar 2015-06-15 11:37\nAsteburuko argazkia album oso bat da. Ia guztietan alkate berriak agertzen dira, aginte makilaz jabetzen. Ezberdinak dira estiloak, adinak, dekoratuak. Antzekoak, aurpegikera alai eta arduratsuak.\nOro har, gidoia bete egin da. Salbuespen nagusiak, Andoain eta Gasteiz. Lehenak bigarrena baldintzatu du, baina ez emaitza aldatzeraino. Besteetan, aurreikuspena bete da, eta hori bera asko da. Ze aurreikusten zena zen iraultza moduko bat. Eta iraultza hori gauzatu egin da.\nIraultza da alkatetza asko –erdia edo- alderdiz aldatu izana. Eta alkate berri asko –laurdena edo- aldaketaren ikur izatea. Zer esanik ez, iraultza da alkate asko –gehienak, nabarmen- euskaldun izatea.\nEta iraultza hori guk eragin dugu, herritarrok, gure botoa mugitzea erabaki dugunean. Gero eta gehiago gure esku nahi dugulako agintea, alderdiak soka motzean lotuta. Hori da iraultzaren sakoneko gakoa.\nHorregatik, albumeko azken argazkia Donostiako Miramonen egin zen, igande goizean. Jende zoriontsua erabakitze eskubidearen alde, ekainaren 21ekoa deituz. Hasi berri den iraultza gizartean errotu dadin.


Jon Sarasuarekin elkarrizketa Sustatu.eus - Teknologia albisteak\nJon Sarasuarekin elkarrizketa\nEneko Azkarate, Goiena.net\n2013-09-27 : 12:03\nJon Sarasuak 'Hiztunpolis' izeneko liburua idatzi du eta bihar aurkeztuko da Soraluzen TopaEguna ekitaldian (12.00etan). Goiena.net-en elkarrizketa egin dio Eneko Azkarate kazetariak. Webgune horren cc-by-sa lizentziari esker, hona ekarri dugu.\nLuzaroan jardun izan dut nolabait euskalgintzaren inguruan. Kulturgile moduan edo soziolinguistikaren alorrean ikuspegi batzuk lantzen joan naiz eta leku desberdinetan barreiatu zaizkit ikuspegi horiek: hemen hitzaldi bat, testu bat, han ikastaro bat… apur bat era desordenatuan, buruan beste gaiak eta beste gauzak egiten nituen bitartean. Euskaltasunaren edo gure izaera kulturalaren eta eginkizunen gainean pentsatzea izan da, edozelan ere, nire langaietako bat.\nEta liburuan batu dituzu pentsakizun edo hausnarketa horiek.\nBai, ze, han eta hemen ibili naizen arren, orain arte ez dut inoiz eduki hori guztia liburu batera ekartzeko patxadarik. Bi arrazoi nagusigatik: hamabi bat urtetan gai sozio-ekonomikoetan, auto-eraketaren ideiaren inguruan, zentratu nuelako gehiago lan jarduna. Hor ibili nintzelarik, astirik ez nuen izan. Bestetik, hizkuntzaren gaia, halere, ez dut sekula utzi eta azkeneko urteotan indar gehiagorekin heltzeko gogoz nengoen. Konturatu naiz hainbat ideia barreiatuta nituela eta duela lauzpabost urte erabaki nuen orain zela unea horri heltzeko, forma emateko eta idazteko.\nZer kontatzen duzu?\nLiburuak 370 orrialde ditu eta oso zaila zait sintesi bat egitea. Gai ezberdinak jorratzen dira 18 kapitulutan eta, tartean, hitzaldietan esandakoak ere batu ditut liburuan.\nBaina gauza berririk ere aurkituko dugu, orain arte jendaurrean esan bakoak?\nBai, badira kontzeptu, gai eta ikuspegi berriak. Hasieran uste nuena baino gehiago. Gauza arriskatuak ere bai tartean. Debaterako material arriskatu samarra bildu nahi izan dut gai batzuetan.\nMaterial arriskatuaz diharduzunean zer esan nahi duzu?\nBegia jarri dut hizkuntza komunitatearen erdiko geruzan, zelanbait esatearren, geruza antolatuarenean. Euskalgileei begira idatzi dut. Hainbat puntu delikatu dago: erakunde publiko eta erakunde sozialen arteko funtzio banaketa; edo alderdi politikoen helburuen eta hiztun komunitatearen taupaden arteko dialektika… Gero liburua nahiko behera jaisten da eta berba egiten dut hedabideez, kulturgileez, nazioartekotasunaz, unibertsitateaz, hezkuntzaz… eta espero izatekoa da batzuei ez gustatzea planteatzen diren gauza batzuk. Baina uste dut idaztea zerbitzu hori eskaintzea dela, debaterako.\nAurreiritzi, egiteko modu edo ohitura batzuk zalantzan jarri nahi izan dituzu?\nBeno, hori esatea handinahi samarra izango litzateke. Ez dut ezer auzitan jartzeko helburu jakin bategatik egin. Doinu nagusia eraikitzailea da, eta eraikuntza horren zuhaitzak adar pila bat ditu. Nire barne bulkada nagusia izan da disko gogorra hustea. Burua apur bat libratzeko, beste gai batzuetarako ere. Ideia hauekin okupatua izan dut disko gogorraren parte bat eta hori atera, hustu, nahi izan dut. Irten duen horretan badaude zati astintzaile batzuk, badaude zati sakonagoak, baita energiak pizteko eta biltzeko doinua duten zatiak ere... Nagusiki, norabiderako egindako marrazkiak dira.\nNorbait minduta senti daiteke?\nGerta liteke. Halere, ez dira testu gordinak edo probokatzeko helburuarekin egindakoak. Era berean, ez ditut ideiak ezkutatu nahi izan lagunen arteko bakeagatik (mundu honetan ia denok baikara lagun edo ezagunak). Badauka boltajea. Eragile batzuk deseroso senti daitezke esandakoekin. Liburuak bi parte ditu: batetik, lehen bederatzi kapituluetan, zati inorganikoa deitu diodan horretan, euskaltasunaren geroa pentsatzeko oinarri batzuk jorratzen dira. Bigarren atalean, beste bederatzi kapituluetan, alde organikoan, antolatzeko edo antolakundeetarako ideiak aletzen dira: gizarte eragileak, hedabideak, kulturgintzakoak, erakundeak… organizatzeko ideiak. Zer egin? galderari begira dago gehiena.\nZer egin beharko genukeen?\nEstrategia da helburu-kateak antolatzeko gaitasuna. Baina aurretik bisio edo norabide maila lantzea eskatzen du. Nora goaz? Uste dut gauza askotan etorkizun-ikuspegi mailako lausoaldi batean gaudela. Hori lausotzen denean estrategiak ahuldu egiten dira, nahiz eta plan estrategikoak egin. Gizartean alor asko, eta euskalgintza ere bai, estrategia mailako ahulaldi batean dago.\nEuskaltasunaren norabideaz apunteak titulatu duzu liburua. Zergatik apunteak?\nEhunka testu zatirekin osatua da liburua, zati nahiko laburrak. Gauza asko dago liburuan, gai asko, gehiegi beharbada. Espero nuena baino gehiago. Gauzak apuntatzeko tonuan egin nahi izan dut, erraz irakurtzeko moduan. Eztabaida sortzeko helburuarekin, eta ez jakintzaren talaiatik egindako zerbait balitz moduan. Horregatik deitu diet apunteak.\nAldez aurretik jakin-mina sortu du liburuak. Heldu zaizu horren berririk?\nEgia esan, bai. Eta horrek sortzen dit erantzukizun edo ardura puntu bat, nigandik espero denaren langa goregi ez ote den jarri. Interesa ikusten dut, bai. Hamar bat urtean egon naiz hitzaldietan ibili gabe, baina azken hiruzpalau urtetik hona hitzaldietan ibiltzen hasi naizenetik, hainbat herri pasatzea tokatu zait, eta sumatu dut badela jakin-mina, ezinegona eta gogoetarako gosea. Beharbada jendeak sumatu du norabide arazoak daudela, eta ideien bila dabil. Hori jende askoren lana da, nirea da ekarpen bat egitea, angelu partzial batzuetatik, eta alor batzuetan izandako praktikatik.\nIlunaldi estrategikoa diozu. Ikuspegi ezkorra daukazu euskalgintzaren gainean?\nEz eta bai, baina aldarte eraikitzailean eginda dago. Proposamen eta proiekzio dezente dago eta hori ezin da ezkortasun mota batetik egin. Era berean, testua bada kritikoa edo kezkatua. Bost hamarraldi egin ditugu, 50 urte, euskalgintza modernoaren aroan. Horri daukan balioa eman behar zaio. Egin dena izugarria da, eta aitortzea sen onekoa da. Ikuspegi unibertsal batetik begiratuta, munduko beste hizkuntza gehienetatik, euskal hiztun komunitateak egin duena oso kontuan hartzekoa da. Baina ez dezagun egin mediku-diagnostiko okerra. Dagokigun osasun-diagnostikoa serioa da, arduratzekoa.\nBelaunaldi berrien joeretan eta mundutik datorkigun input uholdean euskarak ze igeri mota egingo duen ikusteko dago. Berrasmatu beharra dago gauza asko, eta mendeak galdera asko dakar. Hori sentitu daiteke modu dramatikoan edo tonu jolastiagoan.\nBaliabide ekonomiko falta edo erakunde publikoen inplikazio urria da arazoa?\nEz naiz ausartzen erantzun sinplista ematen. Erakundeengan jartzen badugu ardura guztia ematen du saihesten ari garela ardura pertsonengan, herritarrengan, taldeengan jartzea; edo alderantziz. Zuhaitz konplexua da. Liburu honetan konplexutasun horren adar desberdin batzuk aipatzen dira, baina batzuetan zentratzen naiz gehiago.\nHizkuntzen hegemoniaz ere badiharduzu. Zer esan nahi duzu?\nLabur esanda, dentsitate guneak ere behar dituela hizkuntzak. Hegemonia kontzeptuaren inguruan hiru begiratu egiten ditut, elkarren osagarriak. Horietako batean azpimarratzen da euskararen dentsitate guneak indartzeko beharra. Eta ez naiz ari dentsitate geografikoez bakarrik: hedabide bat, eskola bat, fakultate bat, kulturgintza sare bat... euskarak taupada eta sormena lortzen dituen guneak.\nPolitikoetan edo erakundeetan baino gehiago jendarte auto-eratuak indartzean jartzen duzu begia…\nPolitika eta polistika hitzen arteko joko bat egiten dut. Berez, politika da polisa, hau da, herria bere osotasunean pentsatzea: herrigintza. Baina politika hitza erabiltzen da izendatzeko alderdi politikoen jokoa estatuko boterea lortzeko eta administratzeko. Tranpatxo bat eginez, jolas bat, orrialde batzuetarako polistika hitza erabiltzen dut liburuan, herrigintza zabalagoa izendatzeko, eta beste joko politiko horrekin dialektikan jartzeko. Hizkuntzaren gaia, jakina, erabat polistikoa da, eta politikoa ere bai. Despolitizazioa ez, berpolitizazioa behar dugu, oinarri desberdinetan. Oso kontuz ibili behar dugu alderdi ikuspegi konkretu baten aldera identifikatzearekin euskararen aldarria. Hori izango litzateke datorren zikloan egin genezakeen akatsik handienetakoa. Euskalgintzaren taupada autonomoa bere lekuan jarri behar dugu, aro berri honetan. Aurreko hamarraldietan egin duguna baino hobeto. Eta arlo batzuetan horretan ez gabiltza oso fin, gauzak eta ideiak nahasita dabiltza, inertzia asko dago.\nNon ez gabiltza ari fin?\nZabalak eta independenteak garela esaten dugu erakunde sozial guztiek, baina badira gauzak hor astintzeko. Alderdi politikoek beren funtzioak dituzte, beharrezkoak dira. Eta beren funtzionamenduaren parte bat demagogia egitea da, indarra pilatzeko eta botoak irabazteko. Beste urte asko pasako dugu sokatira horretan, ziklo berri honetan. Ondo, baina beste plano batean taupada zibil autonomoan oinarritutako euskalgintzak egon behar du. Funtzio berebizikoa dauka betetzeko euskalgintza autonomoak, eta benetan izan behar du beregaina, iruzurrik gabe.\nBai, sinesgarritasun zeharkakoa. Beharrezkoa da euskalgintzaren gidaritzak alderdi politikoen aurrean sinesgarritasun zeharkatzailea irabaztea. Eta mezu propioa ekoitzi. Sinesgarritasun hori izan dezaketenek egon behar dute euskalgintzaren erdigune sinbolikoan. Hori egiteko gauza bada, beharbada herri honetako energiaren zati on bat berenganatu dezake euskal komunitatearen geruza antolatuak. Bestela ere gerta daiteke, azken 30 urteotako akatsen bueltan ibil gaitezke berriro, nahiz eta beste aldaera batekin.\nZein izan behar da fase berri honetan administrazioaren edo alderdi politikoen zeregina?\nHandia, botere-egiturarik erabakigarrienetakoak dira. Halere, kultura politiko zabalagoa behar dugu ikusteko gizartea erakunde askotarikoz osatua dagoela: erakunde publikoak, irabazi asmodun erakundeak eta gizarte antolatutik sortutako erakunde edo talde sozialak. Bakoitzak beste esparrua du. Eta euskaldunon komunitatea ezin daiteke ulertu azken esparru hori barik, hor daude euskarari eusten dioten sare asko. Une honetan, esparru bakoitzean zer egitea tokatzen den ikusi behar da.\nHelburuak garrantzizkoak dira, baina egingarriak, beti ere?\nHiztun komunitate moduan, ametsa ekoiztu egin behar dugu berriro ere, eta hor kokatu gure helburu-kateak. Horretarako unean gaude. Uste dut badaudela indarrak, zumitzak, hori egiteko. Ametsekin eta irudikapen lodiekin arazoak izan dituen belaunalditik gatoz. Ametsetik errealitatera doan zubi gehiegi erori da. Hori arriskutsua da, mezu kaxkarra uzten du. Sineskortasunetik frustraziora pendulua biraka hasten da. Ortzimugak marraztu egin behar dira, bestela ez dagoelako estrategiak ondo kokatzerik, baina, era berean, ortzimuga horiek behar dute izan lausoak eta sinesgarriak. Eta horren gainean, arlo bakoitzean belaunaldi bati edo kolektibo jakin bati doitutako helburuak marraztu.\nBelaunaldi berriek euskararekiko duten jarreraren gainean kezkati zara?\nKezka ez da berba egokia. Ikusi eta ikasi egin nahiko nuke hortik. Egoera horiek ulertzeko hurbiltze ahalegina egin. Gauzei lotzeko modua ezberdina dela dirudi belaunaldi berrietan. Gure belaunaldietan edo aurrekoetan, atxikimendua sendoagoa zen eta, orain, aukeren zappingaren kulturan bizi gara, hizkuntzan ere badu isla. Euskararekiko motibazioak jarraitzen du hor egoten, motibazio horiek atzemateko ahaleginak egin behar, bulkadak ateratzeko ur putzuak zeintzuk diren ikusten joateko.\nZe espero duzu liburuarekin?\nEz dakit, egia esan. Mugimendua sumatzen dut, debaterako gogoa. Baliteke burukomin batzuk sortzea. Edozelan ere, gai honi buruz disko gogorra hustu dut eta gustura nago.\n2013-09-27 : 12:44\nNon eros daiteke liburua? Irakurgailu elektronikoan eskuragarri egongo da? Ez dut aurkitu Elkar edota Amazonen.\nGorka Julio #2\n2013-09-27 : 13:20\nEtorkizuneko erronken artean Internet nola txertatzen duen irakurtzeko irrikitan nago. Irakurriko dut paperean bada ere.\n2013-09-27 : 13:34\nSprinta egiten ari dira Pamielako lagunak biharko aurkezpenean bertan #hiztunpolis ale (fisiko) batzuk salgai jarri ahal izateko. Paperezko edizioa Pamielaren webgunean ere salgai aurkituko duzue jadanik. Edizio digitalaz egia esan ez dakigu ezer, Pamielan galdetu beharko.\nMila esker interesagatik!


1.100 pertsona inguruk parte hartuko dute 'Gasteizko Mendiak' lasterketan - Gasteiz - Alea.eus\nEsti Lanao 2017-06-09 13:48\nIbilbideak 62 kilometro luze eta 5816 metroko desnibela du. Uribarri-Jauregitik abiatuko dira partaideak, 06:00etan.\nManuel Iradier txangolari elkarteak eta Vital fundazioak antolatutako Gasteizko Mendiak probak datorren larunbatean, hilak 10, izango du hitzordua. Goizeko seietan hasiko da Uribarri-Jauregitik eta, Gasteizko Mendiak zeharkatu ondoren, Cervantes pasealekuan izango du amaiera.\nHala, fondo handiko lasterketaren XI. edizioan parte hartzeko 1122 pertsonak eman dute izena. Korrikalariek Itxogana, Indiagana, Arraialde, Almurrain, Kapildui, Zalbizkar, Lendiz, Arrieta, Zaldiaran, Busto eta Ezkibel tontorrak egingo dituzte. Lasterketa hasi baino berrogei minutu lehenago, hainbat autobusek eramango dituzte partaideak lehiaketaren irteera lekuraino, Mendizorrotza estadioaren alboan. Ibilbidea osatzeko denbora 20:00etan amaituko da.\nApuntatzeko kupoa lau ordutan bete zen, izena emateko epea ireki zen egunean bertan.


Zer da sorgin bat? - Noticias de Gipuzkoa\nPablo Agüerok 'Akelarre' filma aurkeztuko du gaur Zinemaldiko Sail Ofizialean eta NOTICIAS DE GIPUZKOA egunkariak protagonistak bildu ditu pelikularen inguruan hitz egiteko.\nharri fernándezen erreportajea 19.09.2020 | 08:09\n17 eta 24 urte bitarteko sei neska dira 'Akelarre' filmeko protagonistak. Ruben Plaza\n17 eta 24 urte bitarteko sei neska dira 'Akelarre' filmeko protagonistak.\nGaldera baten inguruan eraiki du Pablo Agüero zinemagile argentinarrak iaz Euskal Herrian filmatu zuen Akelarre pelikula: Zer da sorgin bat? Gaur aurkeztuko da Zinemaldiko Sail Ofizialean eta erantzuna bilatzeko, filmeko protagonistei galdetzea baino hoberik ez dago.\n2018. urteko udan 850 emakume gazte aurkeztu diren castingera, bostek pasa zuten, eta Amaia Aberasturik antzezten duen Ana protagonistarekin, guztira sei dira sorginak. Hobe esanda, horiek dira filmean sorginkeria egotzita espetxeratutako seiak. Pertsonaiek ez dakite sorgin bat zer, aktoreek, aldiz, bai; luze hausnartu dute horren inguruan. Garazi Urkola (Villabona, 22 urte) Kattalin da; Irati Saez de Urabain (Agurain, 22 urte), Olaia; Jone Laspiur (Donostia, 24 urte), Maider; Lorea Ibarra (Arrasate, 17 urte), Oneka; eta Yune Nogueiras (Bergara, 21 urte), María. Guztientzat lehen esperientzia profesionala izan da kameraren aurrean. 2018an ez zuten industria zinematografikoa zer zen apenas ezagutzen; orain A kategoriako zine jaialdi batean defendatuko dute filma.\n"Sorgina hitzak berak dioena da, sortu eta egiten duena", erantzun du Laspiurrek, gaineratuz, "jakina, beste erabilera bat eman izan zaio". Bere aburuz, "zientzialari bat izan zitekeen" edo "komunitateko zaintzailea edo medikua, sortzen zuena edo bizitza ekartzen zuena"; beti ere, "rol positibo bat" izan du. Bide beretik hitz egiten du Ibarrak, jendeak "pertsona txartzat" zituen, baina ez da horrela, "libre bizi ziren emakumeak ziren, inposatutako legeak onartzen ez zituztenak". "Horregatik esaten zen ez zirela pertsona onak, Elizak edo gizarteak agindutakoa ez zutelako betetzen", gehitu du.\nBere aldetik, Saez de Urabainek dio erreportaje honek plazaratzen duen galdera erantzutea zaila dela, eta Akelarrek duen zentzu "politikoari" erreparatzea proposatzen du, "bai generoaren aldetik eta baita euskal emakume izateari dagokionean ere". Zentzu honetan, "alderdi feministatik" harago eraman nahi du pentsamendua. Horregatik, pelikulak duen emakume begiradaz gain, Aguraingo aktoreak nabarmendu egin nahi izan du Agüerok gertakari historiko batzuei buruz egindako "berrirakurketa kritikoa", eta sorginen mitoaren inguruan emandako ikuspegi berria. "Ez da gai berria, beste batzuetan ere egin dira horrelako pelikulak", gogoratu du; baina Akelarren, beste filmetan ez bezala, emakumeak ez direla "inuzenteak edo beldurtiak". Urkolak ñabardura garrantzitsu bat gehitu du honen harira: "Sorginak boterea duten emakumeak dira, zentzu onean diot". Alegia, "bere buruaren jabe dena" eta "bere burua eta ingurukoak zaintzeko jakintza lurtarra duena". Nogueirasek, bere aldetik, beste izenondo bat gehitu du: sor17 eta 24 urte bitarteko sei neska dira 'Akelarre' filmeko protagonistak. bat? ginak emakume "ausartak" dira, "beste batzuk esateko gauza ez ziren horri, hitzak jartzen dizkiotenak".\nIraganeko estamentuek ez zituzten emakume zaintzaile eta aske hauek begi onez ikusten, ordea. Agüero, XVII. mendeko sorgin-ehizari buruzko istorio batekin lehiatuko da Urrezko Maskorra lortzeko bidean. Euskal Herrian kokatu arren, bere izaera unibertsala aldarrikatu izan du beti, Europako beste gune batzuetan, baita Estatu Batuetan ere, horrelako prozesuak eman zirelako. Halere, badu tokian tokikoarekin ere zerikusirik, 1609an Bordeleko epaile Pierre de Lancrek idatziako Tratado de Brujería Vasca. Descripción de la Inconstancia de los Malos Ángeles o Demonios liburuan oinarritu baitzen Agüidazteko. Hainbat hilabetez Euskal Herria bisitatu ondoren idatzitako obra da Lancrerena, baina ez zen bere bisitaren emaitza bakarra izan: 60 emakume sutara eraman zituen. Akelarreko protagonistek, berriz, ez dute heriotza zigorrik onartuko; aurrez borrokatu gabe ez behintzat. Statu quo-a, gizonek osatzen duten Inkisizioaren boterea, hankaz gora jartzen saiatuko dira. "Pablok, gure pertsonaiei gertatutakoa gaur egungo neska batzuei gertatu izan balitzaie bezala idatzi du pelikula", argitu du Laspiurrek, eta Urkolak gaineratu: "Gaur egun edozein izango ginateke sorgin".\nArgentinarrak "freskotasuna" nahi zuen neska talde protagonistarentzat; horregatik, esperientzia gabeko edo gutxiko aktoreen aldeko apustua egin zuen. Zer eragin du horrek? "Pertsonaiek gugandik asko izatea". Jone Laspiurren hitzak dira, kasu berezia guztien artean, Akelarre aurkezteaz gain, Zinemaldian eskainiko diren beste bi ekoizpenetan ere izango baita: David Pérez Sañudok zuzendu dituen Ane filmean –New Directors sailean lehiatuko da–, eta Alardea telesailean. "Datorrena nahiko handi ikusten dut, baina bertan egon arte ez dut guztiz sinetsiko", dio donostiarrak Zinemaldiari erreferentzia eginez. Laspiurrek Arte Ederrak ikasi ditu eta Koban eta Nogen taldeekin abestu izan du. Maite Arroitajauregi, Mursegori esker, izan zuen Akelarreren berri –Mursegok musika jarri dio pelikulari–: "Nire profileko neskak bilatzen ari zirela esan zidan, gazteak, eta nolabait musika eta dantzarekin lotura zutenak". Bideo bidez egin zuen proba, hiru hilabeterako Perura bidaiatu aurretik; telefonoak, ordea, ez zion jotzeari utzi. Etorkizunera begira ere, diziplina guzti hauetan lanean jarraitzeko ideia du Laspiurrek.\nBostek onartzen dute castingera aurkeztu zirenean, horrelako proba bat zer zen ezagutzeko egin zutela, asmo gehiagorik gabe. Oso pozik daude erabaki hura hartu izanaz, eta Zinemaldian parte hartzea "zirraraz" bizi dute. "Erantzukizun handia izan da, baina baita esperientzia polita ere", dio Irati Saez de Urabainek, proba horretara beste 800 emakume baino gehiago aurkeztu zirela gogoratzean. Zinemaldian luzemetraia defendatzea ere "erantzukizuna" dela onartzen du.\nAurrera begira ere, ez dute alboratzen aktore lanean jarraitzea, zaila dela onartu arren. Garazi Urkola eta Yune Nogueiras, hain zuzen ere, Bilboko Dantzertin ari dira Arte Dramatikoak ikasten. Irati Saez de Urabainek, bere aldetik, Gizarte Antropologia ikasi du, baina "zalantzati" dago, ez daki bide horretatik jarraituko duen, deskubritu duen mundua "asko gustatu" zaiolako. Lorea Ibarrak Hizkuntza Modernoen gradua hasi du aurten, baina esperientzia honen ondoren, Arte Dramatikoen inguruko zerbait ere ikastea dabilkio buruan, halere "airean" dagoen zerbait da, oraingoz.


→ euskara itzulpen Agentzia. Itzultzaile euskara ▷ ◁ espainiarrak, ingelesa, etab.\nITZULPENAK EUSKARA ETA ITZULTZAILEAK EUSKARA\nItzultzaileak eta itzulpenak / euskera\nGure itzultzaile-agentzian, 18 ibilbide-urte baino gehiagorekin, itzulpenetan espezializatuta gaude eta zin egindako testu, tekniko, juridikoko mota guztietako euskararen, zientzialari, medikoen, finantzari, turistikoen,informatikari, ekonomiko, literarioak, farmazialariak, hoteletarako eta jatetxeetarako web-orrietako publizitateko kimikariak, elikaduraren gainean eta beste espezialitate batzuen.\nGure gure euskal itzulpen-zerbitzu profesionalaren bezeroek gehiago estimatzen dutena kalitatea, prezioa, azkartasuna, bezeroarentzako arreta, erabilgarritasuna eta bezeroarengana eta gure itzulpenetan eta interpretazioetan puntualtasunera egokitzea dira.\nItzultzaileak behar ditu eta euskera?\nGure itzulpenen prezioak oso lehiakorrak dira eta deskontu handiak bolumenagatik (hitz-kopuruaren arabera) beren gainean egiten ditugu. Itzulpen merkeak behar baditu eta euskera, eska biezagu informazioa gure itzulpen modalitate low-costaren gainean ez espezializatutako testuetarako.\nPresako itzulpenak behar baditu euskal, gure itzultzaile-enpresa eskain dezakegu ere zerbitzu hau.\nESKA IEZAGUZU DOAKO AURREKONTUA! posta elektroniko bat clients@1globaltranslators.com. Lehenbailehen erantzungo diogu.\nGure agentziak itzulpenak eskaintzen ditu eta kalitate-euskara\nGure itzulpenetarako Kalitatearen Kudeaketa Sistema arauak ezagututa ISO-a 9001 kalitateko eta kalitateko Europako arauko ELKARTZEN DU 15038tan bermatzen da zorroztasuna, euskarako gure itzulpenetako eta euskarako zehaztasuna.\nKomun bikaina bermatzearen gure mekanismo bat hurrengoak dira:\nEuskarara eta euskera gure itzultzaile guztiak patu-hizkuntzako natiboak dira, hots, bere ama-hizkuntza euskara dela.\nItzulpeneko mota bakoitzerako, gaien eta itzulpen -modalitatearen arabera, egokiak diren profesionalen aukeraketa zorrotza.\nGure euskarako natiboak diren itzultzaileak esperientzia zabalarekin bermatutako profesionalak dira, prestakuntza akademikoak eta espezializatuak dauden testuen itzulpenak soilik egiten dituzte.\nGure euskera itzultzaileen eta gure kalitate-estandarrak bete ditzatela euskera.\nKalitate-kontrol desberdinak: berrikusteak eta gure itzulpen enpresaren profesional desberdinek (terminologia, ezer itzuli gabe geratu ez den estilo, ortografiak, tipografiak, formatuak, etab.) burututako frogaketak itzulpengintza perfektua izan dadila ziurtatzeko.\nGlosario-erabilera eta itzulpengintza-erremintak (lagundutako programak, etab.) itzultzaile profesionalagatik.\nItzulpen-zerbitzua behar badu eta euskera gu bere aukerarik onena gara.\nEska ezazu aurrekontu bat beheko formularioaren bitartez konpromisorik gabe edo, nahiago badu, posta elektronikoak bidal clients@1globaltranslators.com-i edo dei iezaguzu gure itzulpen-agentziaren bulego hurbilenera. Lehenbailehen harremanetan jarriko gara.\nEuskara espainiera, euskara gaztelaua eta itzultzaile profesionaleko gure enpresaren beste konbinazio batzuk\nItzultzaile profesionaleko euskararen zerbitzua eskaintzen diogu espainierari eta euskararako espainieraren, ingeleserako euskararen eta euskararako ingelesaren, frantseserako euskararen eta euskararako frantseserako, alemanerako euskararen eta euskararako alemanaren, gaztelarrerako euskararen eta euskararako gaztelarrerako, katalanerako euskararen eta euskararako katalanerako, euskararako euskararen eta euskararako euskarako, galegoarentzako euskararen eta euskararako galegoarentzako eta beste hizkuntza batzuetarako euskararen eta euskararako beste hizkuntza batzuetako oro har.\nBere zerbitzua gure itzulpen-agentzia non uzten duen eta euskarako?\nGure enpresak eskaintzen du itzulpenak eta Madrilen, Bartzelonan, Bilbon, Valentzian, Sevillan, Zaragozan, Málagan, Palma Mallorcakoan euskalduna, Coruña, Las Palmas Kanaria Handiko, Iruñeko, Santa Cruz Tenerifekoko, Donostia / Donostiako, Tarragonako, Oviedoko, Murtziako, Badajozeko, Valladolideko, Salamancako, Segoviako, Toledoko, Santanderreko, Logroñoko, Granadako, Nafarroako, Menorcako, Alacanteko, Kantabriako, Gipuzkoako, Pontevedrako, Burgoseko, Almeríako, Errioxako, Girona, Castelló, Gijón, Andorra, Lleida, Huelva, Guadalajara, Ourense, Lanzarote, Araba, Fuerteventura, Ibiza, Ávila, Melilla, León, Ciudad Real, Lugo… (probintzia guztiak ikustea).\nDEI IEZAGUZU GURE BULEGO HURBILENERA!\nEuskal interpretatzaile zerbitzua\nGure itzulpen -agentziak interpretazio-zerbitzua du ere eta bere 3 modalitateetako euskera (ahozko itzulpenaren):\nAldibereko interpretazioak / euskararen (parte-hartzaile askorekiko kongresuetarako itzulpenen).\nEuskararen eta euskararen ondoz ondoko interpretatzaileak (ekitaldietarako itzulpen, konferentzia eta bertaratu gutxiagorekiko aurkezpen).\nLoturako interpretazio euskarak (pertsona gutxirekiko negozioko, judizioetako, azoketako, etab. bileretarako itzulpenak).\nInterpretazioak eta euskararen hurbileko hizkuntzen itzulpen profesionalak eskaintzen ditugu ere:\nItzultzaile profesionalak eta espainierako.\nKalitateko itzulpen-zerbitzuak eta armenierara.\nOrdainketaren itzulpen on on eta merkeak eta frantseseko.\nItzultzaile natibo on eta azkarreko zerbitzua eta kantabriarrari.\nItzulpen ziurtagiri low-costak eta georgierako.\nEuskaratik eta euskarara itzultzaile tekniko espezializatuak.\nESKA EZAZU AURREKONTU BAT JADA!\nEuskararen gaineko informazio interesgarria\nEuskara, euskara edo euskara (euskara batuz: euskara) bere jatorria duen eta batez ere Euskal Herria-n hitz egiten duen hizkuntza da. Linguistikoki, da Europako mihi ez indoeuropar gutxietako eta Mendebaldeko Europako bakarreko bat. euskara da gainera, hots, Europatik bakartutako inongo erlaziorik edo beste inongo hizkuntzarekin (bizidun edo desagertuta) konexio linguistiko ezagunik ez duen mihi bakarra. Bereizitako bere lexikoak eta egitura gramatikalak, horrela historiaurreko Europako mihiekiko bere konexio posiblea bezala mundu guztiaren hizkuntzalari interesa sortu dute.\nBere historian zehar, euskara (edo bere berehalako aurreko, euskara arkaikoa) zona zabaleko hizkuntza nagusia izan zen Pirinioetako bi aldeetara, Garona ibaitik eta Bordeletik iparrera bere gain hartzen dituenetako; Eskariko zerra eta hegorako Moncayo-a (Rioja guztia eta Soriako iparra sartuz); mendebalerako Kantabriako eta Burgoseko zonak; eta ekialderako Andorra. Ziurtasun toponimiko eta epigrafikoak daude eremu honetan guztiko bere presentziaren gainean. Adibidez, iparra Soriako probintziako zonan, daude Urbión bezala euskal toponimoetako hamarrak, Larralde, Garagüeta de Arévalo de la Sierra-ko, Garray-eko edo Narros-eko Gorostidia. Ikerketa epigrafiko berrien arabera, Soriako euskararen presentzia aurrekoa da mihi zeltiko eta gero latindarra nagusi zedila. Ziurtasun toponimiko eta epigrafikoak euskararen presentziako iparra Soriako zonan, babestu dute Giza Genetikako eta Oxfordeko Unibertsitateko (Erresuma Batuko) Estatistikako departamentuek 2017an landutako ikerketa genetikoarekin, Donejakue Compostelakoko Sendagai Genomikoko Fundazio Publiko Galiziarrarekin eta Medikuntza Genomikoko Unibertsitatearen Taldearekin compostelarra, zehaztu duela iparra zonako soriarrak probintziako, Lur Altuetako eskualdeak sartzen diren, Almarza eta Pinudiak, dira DNA euskal.


Andaluziak milioi bat zahar baino gehiago deituko ditu borondatezko azterketa medikoa egiteko | Consumer\nAndaluziak milioi bat zahar baino gehiago deituko ditu borondatezko azterketa medikoa egiteko\nTxekeoak hauek izanen dira: txertoak, diabetesaren zaintza, entzumena eta ikusmena gainbegiratzea, bihotz-hodiak eta tumoreak zaintzea, eta Alzheimer eta Parkinson probak.\nAndaluziako Juntak jakinarazi duenez, 65 urtetik gorako Andaluziako 1.134.633 andaluziarrei osasun-azterketa egin ahal izango zaie beren borondatez, eta hainbat txerto jaso ahal izango dituzte erkidegoko lehen mailako arretako zentroetan. Zentro horietan, kontsulta eskatu beharrik gabe deituko diete. Azterketa horretan, honako hauek sartzen dira: egoitzetan bizi diren 32.000 zaharrentzako pneumokoaren txertoa, tetanosarena eta guztientzako difteria eta mamografiak, 70 urte bitarteko emakumeetan bularreko minbizia goiz detektatzeko, orain arte bezala 65 urte izan beharrean, eta 183.000 emakume gehiago.\nPertsona horiek lehendik dituzten azterketa eta tratamenduak alde batera utzita, azterketa mediko berriak tentsioa neurtzea, diabetea zaintzea, entzumena eta ikusmena gainbegiratzea, bihotz-hodiak eta bularreko, larruzko, koloneko eta prostatako tumoreak zaintzea, Alzheimer eta Parkinsona, gripearen txertoa (udazkenean eta neguan), depresioa detektatzeko azterketa eta elikadurari eta tabakoaren eta alkoholaren kontsumoari buruzko aholkuak barne hartuko ditu.\nZitatuko diren 1.134.633 pertsonetatik, 215.000k ezgaitasun larriren bat dute; beraz, mugitzeko erraztasunik ez dutenei ez zaie osasun zentroetara joango eta etxean artatuko dira. Programan lehentasuna izango dute mendekotasuna duten 65 urtetik gorako zaintzaileek (horietatik 1.428 Osasunak identifikatuak), baita azken urteetan osasun-zentroetara joan ez direnek ere (%3 eta %5 artean), aseguru pribatua izateagatik edo osasun ona izateagatik.\n2006an pertsona horien %45 artatuko da, eta gainerakoa 2007an, Osasun sailburu María Jesús Monteroren aurreikuspenen arabera. Pneumokoaren, tetanosaren eta difteriaren hiru neurri berritzaileek eta mamografiak handitzeak bakarrik ekarriko dute 920.000 euroko kostu gehigarria. Oinarrizko osasun laguntzako zentroak 250 profesional berrirekin indartuko dira bi urte hauetan.\nazterketa médico-eu zaharrak


Helize (satelitea) - Wikipedia, entziklopedia askea.\nHelize (grekoa: Ελίκη), edo Jupiter XLV, Jupiter planetaren satelite natural irregular bat da.\nHelize satelite txikia da (4 km inguruko diametroa du), eta erretrogradoa. Uste da 0,04ko albedoa duela, Jupiterren beste satelite batzuen antzera. Haren beste ezaugarri asko ezezagunak dira oraindik.\nScott Sheppard, D. Jewitt, J. Kleyna, Y. Fernández eta H. Hsieh Hawaiiko Unibertsitateko astronomoek aurkitu zuten, 2003ko otsailaren 6an hartutako irudiak aztertzean. Aurkikuntzaren berri 2003ko martxoaren 4an eman zen, Jupiterren beste sei sateliteren aurkikuntzaren berriarekin batera.\nHelize satelite-izena mitologia grekoko Helize pertsonaian du jatorria; Helize musetako bat zen, Zeusen alaba.\nHasieran, S/2003 J 6 izendapen sistematikoa eman zitzaion sateliteari; kode horrek adierazten du 2003an lehen aldiz ikusitako Jupiterren seigarren satelitea zela. Helize behin betiko izena 2005eko martxoaren 30ean eman zitzaion.


SWA POLARTEC® ESKI GALTZERDIAK\nPolartec®-en ehun teknikoekin garatua, zona estrategikoetan Polartec® Alpha® isolamentua duen galtzerdi teknikoa. Babes termiko itzela transpirabilitate oso onarekin, oinak bero mantentzeko aktibitate garaian izerdia oinetik kanporatzen. Oso egokia mendiko eskirako eta pista barne eta kanpo dabiltzan eskiatzaile teknikoenentzat.\nPolartec®-en ehun teknikoekin garatua, zona estrategikoetan Polartec® Alpha® isolamentua duen galtzerdi teknikoa. Babes termiko itzela transpirabilitate oso onarekin, oinak bero mantentzeko aktibitate garaian izerdia oinetik kanporatzen. Oso egokia mendiko eskirako eta pista barne eta kanpo dabiltzan eskiatzaile teknikoenentzat..


Brokolia, onuragarria birikentzat | Consumer\nBrokolia, onuragarria birikentzat\nLandare horrek, gai antioxidatzaile gehien dituenetako batek, biriketako gaixotasun buxatzaile kronikoa duten pertsonei lagun diezaieke.\nBGBK, biriketako gaixotasun buxatzaile bat, minbiziarekin eta gaixotasun kardiobaskularrekin batera, tabakoa erretzearen ondorio da. “Arnasarik gabe, baina ez babesgabe” lelopean, BGBKren eguna ospatu berri da, mundu osoan gaixotasun horri aurrea hartzen saiatzen den ekitaldia. Ildo horretatik, AEBetako ikertzaileek diotenez, biriketako epitelio-defentsaren sisteman giltzarri diren osagaien kopurua erregulatzeko gai diren substantzia batzuetan aberatsa da brokolia.\nBrokolia elikagai onuragarria da bihotzarentzat eta garunarentzat, eta antioxidatzaile ugari dituenez, endekapenezko gaixotasunen aurkako borrokan laguntzeko gaitasuna duten produktuen zerrendan dago. American Journal of Arnaskatory and Critical Care Medicine aldizkarian argitaratutako azken ikerketak barazkien curriculum zabalari alderdi bat gehitzen dio. Landare antikanzerigenoen zerrendaren buru izateaz gain, badirudi zenbait substantzia dituela biriketako epitelio-defentsaren sisteman giltzarri diren osagaien kopurua erregulatzeko.\nAntioxidatzaileak eta hantura\nBiriketako gaixotasun buxatzaile kronikoa (BGBK) da gure herrialdeko bosgarren heriotza-arrazoia, eta, Osasunaren Mundu Erakundearen kalkuluen arabera, 2030ean munduko heriotza guztien %7,8 eragingo du, minbiziak eta gaixotasun kardiobaskularrek bakarrik gaindituta. Tabakoa da endekapenezko eritasun horren garapenaren eta hedapenaren errudun nagusietako bat, eta horregatik ari dira ikertzen gero eta handiagoa den prebalentzia gutxituko duen erremedioa aurkitzeko.\nSulforafanoak biriketan kaltetutako ehunen hantura-prozesua eragotz dezake.\nJohns Hopkins Medical Schooleko (AEB) ikertzaileak ikusi dute BGBKak erretzaileengan duen larritasuna biriketako ehunetan dauden antioxidatzaile mota baten gutxitzearekin lotuta dagoela. Antioxidatzaile horiek NRF2 izeneko substantzia baten mende daude, zeina birikak hanturaren aurrean babesteko sistemaren giltzarria baita. Brokolia eta EPOC lotzen dituen lotura sulforafanoa da, barazki horretan dagoen antioxidatzaile ahaltsua, neurri batean biriketan kaltetutako ehunen hantura-prozesua saihesteko adinakoa.\nAzterketa honetan, agerian geratzen da sulforafanoak gaitasuna duela nrf2-aren maila mermatuak leheneratzeko, inhibitzaile nagusietako baten, keap1-aren, ekintza murrizten baitu. Gainera, “in vitro” eta “in vivo” ikusi dira biriketako ehun gaixoetan, nrf2-maila hobetuz tabakoaren beste ondorio negatibo batzuk indargabetzen baitira. Londresko National Heart and Lung Institute-ko kide den Peter Barnesen arabera, “nrf2-aren mendeko antioxidatzaileak areagotzeko terapia estrategia berria izan liteke oxidazio-estresak EPOCaren sorreran dituen ondorioak arintzeko”.\nSulforafanoa: ikerketarako atea\nJohn Hopkins University School of Medicine-ko ikertzaileek aurkitu zuten 1992an Sulforafano antioxidatzailea, eta, harrezkero, haren propietateak ikertu ditu. Glukosinolato izeneko landare-konposatu kimiko oso aktibo batzuen barruan sailkatzen da. Konposatu horiek organismoan metabolizatzen dira eta isotiozianato bihurtzen dira, sufrea duten antikartzinogeno, eta barazki kruziferoen zaporearen eta usainaren zati handi bat ematen diete, hala nola brokolia, azalorea, aza eta Bruselako azak.\nSulforafanoan aberatsak diren dietak, substantzia kaltegarrien eraginpean dauden arratoiei ematen zaizkienak, eta horiek biriketako minbiziarekin duten erlazioa aztertu da. Ikertzaileek diotenez, tumoreak gaizto bihurtzen diren garairik kritikoena da minbiziaren progresioan. Hain zuzen ere, etapa hori “nabarmen inhibitua” izan da zuforafano-proportzio handiko dieten bidez elikatutako saguetan.\nIkerketa-zentroek konposatu horien gainean lan egiten dute ebidentzia zientifikora iristeko, eta gehigarri eta osagarri dietetikoak ekoizten dituzten enpresek, berriz, gluzsinolato-dosi zehatzak dituzten brokoli-estraktuko pastillak diseinatu dituzte. Bridget Bennet, New Yorkeko (AEB) Beth Israel zentro medikoko onkologiako nutrizionista espezialista eta beste zenbait profesionalen iritziz. ), “ikerketa handiagoa egin behar da, gaur egungo azterketak laborategian egin baitira, ez baitago gizakiekin esperimenturik, eta ezin da esan brokoliaren antioxidatzaileek saiakuntza-hoditik kanpo bezala funtzionatzen dutenik”.\nBiriketako gaixotasun buxatzaile kronikoa (BGBK) biriketako hanturaren ondorio bat da, batez ere tabako-kea arnasteagatik gertatzen dena, eta bronkioetan airea sartzeko gero eta zailtasun handiagoa du. Bronkitis kronikoa edo biriketako enfisema dira ohikoenak. Estatistikako Institutu Nazionalak 2004. urtean argitaratutako datuen arabera, kalkulatzen da urtero Espainian 18.000 pertsona baino gehiago hiltzen direla BGBK bakoitzeko. Horrek esan nahi du bosgarren heriotza-arrazoia dela gizonen artean eta zazpigarrena emakumeen artean.\nZifrak aurreko urteekin alderatuz gero, gaixotasunaren intzidentziaren joera gorantz doa. IBERPOC azterketak, Espainiako BGBKren banaketaren prebalentzia eta aldaketa neurtzeko diseinatuak, %9,1eko eragina aurreikusten du, eta kopuru hori handitu egingo da hurrengo urteetan. “Inoiz baino erretzaile gehiago dagoen une historiko batean bizi gara. Gainera, mendebaldeko biztanleek hazkunde demografikoa izan dute adineko pertsonengan, eta gero eta pertsona gehiago daude kutsaduraren eraginpean”, gogoratu du Ciro Casanovak, Pneumologiaren eta Kirurgia Torazikoaren Espainiako Elkarteko kide den pneumologoak, SEPARek.\nbirikak brokoli epoc gaixotasun sulforafano


Nafarroako Dantzen Atlasa Ortzadar Elkarteak dantzaren ikerkuntza etnografiarekin duen konpromisoan du sorburua, eta Nafarroako tradiziozko dantzen erregistro eta monitoretza sistematikoan datza, dantzak zerrendatu, sustatu, balioetsi, transmititu eta suspertzen laguntzeko helburuaz.\n2002an Ortzadarrek antolatu zituen Folklore Jardunaldiak Materiarik gabeko Ondarea izan zuten ikas eta ikerketa gai. Orduan hasi ginen kontzeptu berri honen gainean hausnartzen eta 2008rako hasiak ginen aurrean duzun Nafarroako Dantzen Atlas hau lantzen. Atlasa beste proiektu zabalago baten parte da: Nafarroako Dantzen Behatokia. Honen helburu nagusia gure erkidegoan ematen diren dantza adierazpen guztien jarraipen edo monitorizazioa da, modu honetan dantzen garapena eta bizirauteko izan litzaketen arazoak dokumentatu eta diagnostikoa egin ahal izateko.\n* Adierazpen koreografikoren identifikazio eta inbentarioa. Horretarako etengabeko ikerketa bibliografiko eta dokumental sakona egin behar da bere bilakaera dokumentatzeko.\n* Kolaborazioa eta partaidetza. Ortzadar Elkarteak abian jartzen du Atlas hau egitasmo ireki gisa, Auzolan baten antzera. Proiektu honetan, beraz, edonork parte har lezake, izan norbanako, talde edota erakunde. Eragile hauen kolaboraziorik gabe Dokumentazio Zentru honen sorkuntza eta iraupena zaila izango da. Izaera ireki horren lekukoa eta etorkizun apustua da, Nafarroako Unibertsitate Publikoan kokatua dagoen Nafarroako Ondare Ez-Materialaren Artxiboarekin Atlasak duen harremana eta kolaborazioa.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Muntaia- eta mantentze-lan elektriko/elektronikoak (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Muntaia- eta mantentze-lan elektriko/elektronikoak (Modulua)\nElektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Produkzioaren Programazioa (Modulua) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Guztiak ikusi ... gutxiago ...


TTANTTO: Librería-Papelería. Artículos de Librería Intomar\nTTANTTO de Librería Intomar\nTtantto pilota bat da, eskuz jokatzeko pilota. Gozoetan bizi da eta bertako pilotalekuan igarotzen ditu ordu gehienak. Pilota partidu asko daramatza bizkarrean, eta zahartzen ere ari da gizarajoa. Hala ere, oraindik oso ongi moldatzen da. Baina bat-batean, zerbaiten beldur da Ttantto eta, oso triste ...\nMe gustaría recibir información más detallada sobre TTANTTO


Auzo Udalak 288.000 euro bideratuko ditu aurten inbertsioetarako - Noticias de Gipuzkoa\nAuzo Udalak 288.000 euro bideratuko ditu aurten inbertsioetarako\nItziarko tokiko erakunde txikia pozik agertu da “sei urteren ondoren, dagokigun aurrekontu osoa jasoko dugulako”\n– j.l. 09.02.2021 | 01:02\ndeba – Debako Udalak 2021erako onartutako aurrekontuetan jasota geratu ondoren, Itziarko Auzo Udalak 1.090.562 euro izango ditu aurten bere jarduerari aurre egiteko; 2015ean eratu zenetik izan duen diru-kopururik handiena. Hori dela eta, Itziarko tokiko erakundearen ordezkariek beren poza agertu dute "sei urteren ondoren, Itziarko Auzo Udalak dagokion aurrekontua osotasunean jasoko duelako".\nArantza Egaña auzo alkateak aurrekontuak adosteko prozedura goraipatu du. Bere hitzetan, "urteroko aurrekontuak eztabaida iturri izan dira, eta gure desadostasuna adierazi izan dugu Auzo Udalaren aurrekontuari urteetan murrizketak egin dizkiolako Debako Udalak. Aurtengoa prozedura, aldiz, zuzena izan da eta lehenbizikoz jaso du Itziarko Auzo Udalak legez dagokion diru-kopurua". Hori dela eta, tokiko erakundeak "aurreikusita genituen hainbat proiektuetara eta pandemiak sortu dituen beharrizan berriei lehentasuna ematera" bideratu ditu aurtengo aurrekontuak.\nEdonola ere, Auzo Udalak 287.938 euro bideratuko ditu (aurrekontuaren %26,4) inbertsio ezberdinak gauzatzeko. Gehienak oinarrizko azpiegitura berrietara bideratuko dira.\nHorien artean Itziarko sarrera asfaltatzeko (40.000 euro), Lasturko gas hornidura berria egokitzeko (20.000 euro), markesina berriak jartzeko (20.000 euro), buzoien aldaketa egiteko (5.000 euro), argiteria publikoa berritzeko (10.000 euro) eta Antsorregi-Arriola baserrietara doan bidearen erdia berritzeko (40.000 euro) partidak nabarmendu daitezke.\n‘Tupust’ komikia gaur euskarazko irakurketa klubean, liburutegian.\nPikuk kirol klubeko bazkidetza berritzeko epea zabalik dago.


Daniel Muxika - Wikipedia, entziklopedia askea.\nDonostia, 1967ko apirilaren 4a (52 urte)\nDaniel Muxika Díaz (Donostia, Gipuzkoa, 1967ko apirilaren 4a -) gipuzkoar idazlea da.\nHamaika urte zituela Madrila joan zen bizitzera. Oso gazterik hasi zen idazten; 1988an idatzi zuen lehenengo eleberria, En los hilos de títere (Txotxongiloaren harietan), eta 1989an Sevillako Ateneo Saria irabazi zuen Uno se vuelve loco (Bat erotu egiten da) lanarekin. 1991n Mar calamidad (Itsaso zorigaitza) kontakizun-liburua argitaratu zuen. 1993an antzerki-lan bat, La habitación escondida (Gela ezkutatua), eta La habitación que faltaba (Falta zen gela) eleberria argitaratu zituen. Gazteentzako idatzi dituen lanen artean aipagarriak dira: La bici Cleta (1994), Alba y el laberinto de las sombras (1995, Alba eta itzalen labirintoa), Alba y el recaudador de aguas (1995, Alba eta ur zerga-biltzailea), Alba y la maldición gamada (1995, Alba eta madarikazio gamatua) eta Alba y los cazadores de arañas (1995, Alba eta armiarma-ehiztariak). 1998an Corazón negro (Bihotz beltza) eleberria argitaratu zuen.


Previous Article HERRITAR BATASUNAk HERRI LANGILE KATALANARI: EUSKAL HERRIAN ETA CATALUNYAn, IRAULTZA DA BIDE BAKARRA!\nNext Article BIHAR, DENOK ORREAGARA!\nGaur bertan, arratsaldeko 7:30etan elkartuko dira Euskal Herrian, Miarritzen, hain zuzen ere, G7 izeneko bilkuran, munduko estatuburu inperialistarik boteretsuenak, eta beraz, terroristenak, hiltzaileenak, zapaltzaileenak eta torturatzaileenak: Ameriketako Estatu Batuak, Erresuma Batua, Frantzia, Alemania, Japonia, Kanada eta Italia. Inperialismo kapitalistaren lehen dibisioa, orain arte planeta burdinazko eskuz gobernatu dutenak. Goi bilera inperialista honi itxura demokratiko, liberal, plural eta eskuzabala emateko, bigarren mailako lau estatu gonbidatuta daude: India, Australia, Txile eta Espainiako Erresuma, eta haiekin batera, Afrikako beste bost: Hegoafrika, Egipto, Rwanda, Senegal eta Burkina Faso. Bainan horrelako gonbidapen faltsu eta hipokritekin ez dute inortxo ere engainatzen. Inperialismoaren buruzagien goi bilera da G7.\nHERRITAR BATASUNAk dei egiten dio Euskal Herri Langileari gailur inperialista honen aurka mobilizatzeko baliabide eta borroka molde guztien bidez, sozialdemokrazia autonomistak eta erreformismo “alternatibo” oportunistak azken asteotan aldarrikatu duten pazifismo ustel eta derrotistaren gainetik jauzi eginez. Atzo manifestariek erakutsitako kemen, ausardia eta erabakimena biziki txalotu, eta poliziaren erasoak fermuki kondenatzen ditugu. Ditugun informazioaren arabera, hamazazpi atxilotu izan ziren eta dozenaka zauritu. Inperialismoren aurka borroka egitea ez da txantxetako kontua, Kapitalismoaren periferiako herrialdeetan ikusten dugun bezala, baina gure betebehar etiko eta iraultzailea da. Aurrera!\nG7n bildu diren estatuburuak planeta honetako langile guztien etsai amorratuak dira, eta mundu honetako proletariok argi eta garbi adierazi behar diegu beren sistema kapitalista genozida, etnozida eta ekozida behin betikotz suntsitu nahi dugula, Sozialismoa eraikitzeko, klase, estatu eta patriarkaturik gabeko sozietate libreen bidean. Horretarako, IRAULTZA DA BIDE BAKARRA!!!\nEz gara agiri honetan gehiago luzatuko. Kontua argi dago: haiek ala gu. Kapitalismo inperialista ala Herri Langileen Iraultzak. Burgesiaren boterea ala Proletalgoarena. Klase borrokak, klase interesak, klase kontzientziak...\nBehin eta berriz esan izan dugun bezala, Kapitalismoaren fase terminalaren aurrean gaude. Baina Kapitalismo terminala ez da ohean hilzorian dagoen agure indargea, baizik eta basapiztia zauritua eta zokoratua, eroturik eta errabiatuta, edozein sarraski egiteko gai eta prest. III. Mundu Gerraren atarian gara, eta guk tinko eta fermu aldarrikatu nahi dugu geure kontsigna: GERRA INPERIALISTAK IRAULTZA SOZIALISTA BILAKATU!\nNork bere ahal eta aukeren arabera egin beharko du borroka goi bilera inperialista honen aurka. Euskal Herriaren kasuan, gailurrean gure bi estatu etsaiak elkartuko dira; Frantzia eta Espainia. Emmanuel Macron eta Pedro Sánchez. Azpimarratu nahi dugu sozialdemokrazia autonomistaren lotsagabekeria eta zinismo infinitua, alde batetik Espainiako Erresuman eta Nafarroa Garaian Pedro Sánchezen PSOEko Gobernuei bidean errazten, eta aldi berean G7ren aurka espantuka ari, eta tipula malkoak isurtzen...\nGure aldetik, eta jakinda G7 astelehenean amaituko dela, dei egiten dugu egun horretan, abuztuaren 26an Bidarteko Herriko Etxeanelkartzeko, eguerdiko 12etan. Handik II. Mundu Gerrako nazifaxismoaren aurkako erresistentziaren oroitarrietara joanen gara, eta bertan HERRI BATZARRA egien dugu. Ondoren oinez Miarritze aldera abiatuko gara.\nEgun hauetan Euskal Herriak etengabe pairatzen duen okupazio militarra biziki areagotu da, argi eta garbi utziz gure Nazioa lurralde konkistatu, okupatu, zatitu, kolonizatu eta zapaldua dela. Ez gara zakur mertzenario inperialista frantses, espainol eta baskoen beldur. Geure helburua argi dugu: Euskal Iraultza Sozialista eginez, kapitalismoa behin betikotz suntsitu, eta Nafarroako Euskal Errepublika Sozialista eraiki, klase, estatu eta patriarkaturik gabeko Euskal Herri libre eta burujabearen bidean. Helburu estrategiko hori lortu arte, BORROKA DA BIDE BAKARRA!\nGure goraintzirik beroenak egun hauetan Euskal Herrira hurbildu eta hurbilduko diren militante iraultzaile guztiendako. Internazionalismo proletarioaz lortuko dugu Kapitalismoa eta Inperialismoa suntsitzea. G7koak ez dira estatu kapitalista bakarrak, ederki badakigu hori, baina gure betebehar iraultzailea da marko geopolitiko honetan Inperialismoa garaitzea, gure arbasoek 778an eta 824an Orreagan egin zuten bezala.


Barakaldoko Udala - Familian euskaraz bizi - Zeru izpiño bat - detalle\nEuskara ikasteko / erabiltzeko baliabideak\nFamilian euskaraz bizi - "Zeru izpiño bat" ipuina\nEgun grisa, gaurkoa! Lanez gainezka ibili zara, hainbat tira-bira lanean, trafiko itzela errepidean, euria dago eta etxerako bidean "baldosa hiltzailea" zapaldu duzu!...\nZalantzarik ez dago "Zeru izpiño bat" behar duzula! Zoaz etxera eta hartu beharko dituzun osagaiak:\nEuskara gutxi dakizuela? Ezer ez dakizuela? Lasai, material honen bitartez, aukera izango duzu, poliki-poliki, umearekin batera disfrutatzen duzun bitartean, oinarrizko hitzak (koloreak, animaliak, gorputz atalak?) ikasteko.\nEz izan beldurrik! "Aita-amak" gidan aholkuak eta oinarrizko hiztegitxo bat aurkituko dituzue; "Zeru izpiño bat" ipuin-liburuan oinarrizko hitz horietariko batzuk aurkituko dituzue eta bideoen bitartez, hitz gehiago ikasi ahal izango duzue.\n"Familian euskaraz bizi" blogean ("Zeru izpiño bat" irudian klick eginda) material hau guztia izango duzue eskura; eta, hemendik aurrera, poliki-poliki, material berria sartuko dugu, zuen "zeru izpiñoa" lortzeko egingo duzuen bidaia ahalik eta modurik eroso eta atseginenean egin dezazuen!.\n"Zeru izpiño bat" ipuina\nFamilian euskaraz bizi - "Zeru izpiño bat" bloga


75 euskarazko kultur ekitaldi Donostian Euskaraldian\nAzaroaren 20tik abenduaren 4ra bitartean, 75 bat euskarazko kultur ekitaldi antolatuko dira Donostiako auzo gehienetan, Udaleko Euskara Zerbitzuak, Bagera elkarteak eta auzoetako euskara batzordeek lankidetzan antolatuta, Donostia Kulturaren laguntzarekin.\n2020-2021: irailaren 14an zabalduko da matrikulazioa\n2020ko udazkeneko literatur solasaldien programa hastera doa\nDatozen asteetan ekingo zaie Donostia Kulturako liburutegi eta kultur etxeetan helduentzako antolatzen diren literatur solasaldiei. Irailetik abendura bitartera, hilabetero hainbat doako saio egingo dira Liburutegi Nagusia eta Aiete, Egia, Ernest Lluch (Amara), Intxaurrondo, Lugaritz (Antigua), Okendo (Gros) eta Tomasene (Altza) kultur etxeetako liburutegietan. Osasun krisia dela eta, aretoetako aforoa murriztu egin da eta segurtasun eta garbitasun neurriak bereziki zainduko dira.\n2020ko Poesia Orduak irailaren 7an eta 9an Victoria Eugenia Cluben\nDonostia Kultura eta Euskal Idazleen Elkartea dira urtero egiten diren Poesia Orduak errezitalen antolatzaileak. Aurten ere bi antolatu dira: hilaren 7an, «Hain zara eder» eta hilaren 9an «Nola gorde errautsa kolkoan eztulik egin gabe». Biak ala biak Victoria Eugenia Cluben izango dira. Sarrera doakoa izango da, baina gonbidapenak jaso beharko dira antzokiko leihatilan, emanaldien egunetan bertan arratsaldeko 17:00etatik aurrera. 70 lagunentzako eserlekuak egongo dira eta hauexek dira babes zein higiene neurriak.\n2020-2021: irailaren 14tik aurrera 356 ikastarotan matrikulatzeko aukera\nDonostia Kulturak 2020-2021 ikasturterako duen prestakuntza-eskaintza aurkeztu du gaur goizean. 356 ikastaro (333 helduentzat eta 23 haur eta gazteentzat) izango dira guztira, Donostiako kultur etxeetan eta Liburutegi Nagusian emango direnak.\nIkastaroen matrikulazioa 2020ko irailaren 14an (arratsaldeko 16:00etan) hasiko da eta hilaren 27an bukatuko da. Edozein kultur etxetan eta Donostia Kulturaren webgunean egin izan ahalko da.


Ezagutzen dezute Gibel-andi?... Ara gizon motz, zakar bat, kokotetik illia zintzilik, eta okotzetik bizarra, atze-aurreetan berdintsu dituela, buru-utsian, paparra zabalik, galtza motzak alondeiko atia ainbateko mantalarekiñ, eta oñ-utsik geienian. Udan ikatz egiten irabazten dituen diruak neguan jan eta edan, eta bapo bizi dana bere emazte Agera eta alaba Prantxiska amalau urtekoarekin. Badituzte etxian txakur bat eta katua.\nGaixotu zan beiñ batian Agera, zeñari medikuak agindu zion aragi-salda. «Agerarentzat salda esan zuan Gibel-andik, eta neretzat aragia». Badijoa baserretik kalera aragi eske Gibel-andi guria goizeko bostetan, eta illuntzian ere ez da oraindik agiri. Nun da gizon ori? An dabill trabena batian dantzan bazter guziak apurtu bearrik. Ara nola kantatzen zion Kaziñta, trabenariaren alabak:\nAndria oian eta\nMerezi du plazan;\nLarri izan bazan,\nEz dago gaizki gizon\nOnen esperantzan. Uxta!\nA biajon diñala, Kaziñta! I bezelako mutillik etzion Prantzian ta proentzian egia gizonari esateko ziyon Gibel-andik. Uju... ju...!\nEta aragia non da? An darabill gerrikotik zintzilik.\nBigaramon goizian esnatu zan non zegoen etzekiela, ez eta ere zer garai zan, eta oraindik dudan bere buruaz Gibel-andi ote zan. Konturatu zan arkitzen zala trabenako atian; esan zuan:\nNi nauk Gibel-andi, bada aragia emen ziok, eta Agera gaixoari salda ona gaur gabian norbaitek emango ziok.\nUste zuan gizajoak illunabarra zala, eta zan egun-sentiya; da esatia, ostiral-illuntzia zalakoan, zan larunbat-goiza.\nEtxeruntz zijoan bezela, zijoan ere eguna argituaz, eta konturatu zan etzala ostiral-illuntzia, baizik larunbat-goiza. Ai aren larriya! Zer esango det etxian? Nola estali egiñ dedan uts-egitea? Galde oek bere buruari egiñaz zijoan Gibel-andi aragia gerrikotik zintzilik zuela, eta onetan eltzen da atzeko atera. Txakurrak, pozkerian dabilkiola, eramaten dio aragia, Gibel-andik pensatu ere gabe alako gauzarik. Badijoa emazteagana:\nZer modu, Agera nere biotzekoa?\nEmen gaude dietan.\nBadakizu, Agera maitia; Abenduan gaude, penitentzia egin bear degu, eta atzo nola zan ostirala, ez nuen etxera ekarri nai izan aragirik.\nOndo da, Jualimo: nik egiñ nuen atzo penitzentzia, eta uste det zuk ere egingo zenduela, ni bezela egon baziña.\nIxo, ixo, salda egitera noa...\nBaña aragirik etzan agiri. Ai ura larritasuna! Nere pama nora dijoa...? Egiñ zuen baratzuri-salda koipe puska batekiñ, baña Agerak laster ezagutu zuen etzala aragi-salda, eta galdetu zion:\nJualimo: gaur ere ostirala al degu? Salda onek ala diruri, bada aragirik ikusi ere ez du.\nEmakumea, artu ezazu pazientzia puska bat. Etxera eltzian, zugana etortzeko sartu det aragia kutxan, eta gero, salda egiteko billa juan naizanian, katua bakarrik arkitu det kutxan, eta katu orrek jana da aragia; bi libra oso-osoak.\nGibel-andik txakurra guziz artua edo gogokoa zuen, baño katua eziñ begiz ikusi zuen.\nAgerak bere alaba Prantxiskari deitu, pisuak eta katua ekar-erazi eta katua pisatu zuen, Gibel-andi aldendu zanian. Ogei ta amar ontza pisatu zituan. Onetan sartzen da Gibel-andi bere emazte gaxoaren gelan, eta katuak ura ikustian «miau, miau», egiñaz, iges egiñ zuen.\nZer darabilzute? galdetu zien Gibel-andik bere emazte eta alabari.\nKatua pisatzen gabiltza; eta uste degu alperrikakoa dala katu oni jaten ematia; bada bi libra aragi jan ondoan, ez du pisatu ogei ta amar ontza baño geiago.\nKatuak eta emakumeak anima apartatuta berdintsu zerate, zitalak eta setatsuak, baño beiñgoan amaituko det kontu au, egia argiro esanaz. Abenduan gaude, gaur larunbat eta barau eguna da, aurten buldarik artu eztegu, eta nai dezute aragai-salda artu? Ez, ez nere etxian orrelakorik, arrayiak ezpaitu.\nEz aserratu, gizona esan zuan Agerak; artu diozu, menturaz, buldarik txakurrari?\nOraindik geiago adituko degu; txakurrari bulda?\nGizona: nik somatzen det oe-pian txakurra, kirri eta karra aragi ezurren bat jaten.\nBadijoaz oe-pera begiratzera, eta gure txakurra an dago bi aragi zati eta ezur bat berekiñ dituela. Au ikustian an dijoa Gibel-andi aotik sua dariola esanaz: Emakumiak berenaz ateratziagatik mundua azpikoz gora jarriko lutekela eta oraindik deabrukeri andiagoak adituko dirala; eta dio:\nKontu au geiago iñork aipatzen ere badu, bere denborako oroipena izango du, Jualimo Gibel-andi bizi bada.\nIgaro ziran zazpi aste, eta pozik zegoan Gibel-andi iñork etzekizkielakoan bere kontuak.\nBadator Santa Ageda-bezpera-gaba. Agerak ekarri zuen pitxer bat ardo apaitarako, baita ere libra bat solomo; Gibel-andi an dago upela baiño andiagoko mozkorrarekin su-bazterrean aparia zaitzen, ama alabak txerriei jaten ematen dauden bitartean. Onetan badatoz atera Santa Ageda-eskaliak: Gibel-andi badijoa leiora aiei aditzera, eta eskaliak asten dira kantari:\nKantatzen asi gaitian\nMirari andiak egin ditu\nJaun onek egun batian.\nDanian ardo ugari,\nEgiten asko mirari,\nMentajarik ez dio egingo\nIñork munduan berari.\nJenioz zerbait arrua,\nGuziz beltza du larrua,\nZaagia bezala beztua\nDaukala pikez barrua.\nBi libra aragi ditu\nBere katuak garbitu,\nAlare ogei ta amar ontza\nPisaturik da gelditu.\nKristau ona izan ala\nGordetzen du ostirala,\nTxakurrari bulda artu, berak\nGabe gelditzen zirala.\nBien artian agertu dute\nGizon onen pekatua.\nKatuak mi-a-u, mi-au\nTxakurrak berriz au, au, au\nBere paltak estali eziñez\nLarritxo dabill gizon au.\nSuturik Gibel-andi gauza oiek aditzian, artzen du pitxer ardoa, ura zalakoan, eta botatzen die burutik bera kantariei esanaz:\nZuek bezelako giza-txarrak ori merezi ditek.\nTxakurrak solomoa jan zuen, eta Gibel-andi oeratu zan, emakumeak, giza-txarrak, katuak eta txakurrak berdintsu zirala esanaz.\nBigaramon-goizian jeiki zan, eta bezperako mozkorrak alde egin zion, gogoratzian zenbat kalte eta zenbat lotsari erakarri ziozkan bere denboran ardoak, egin zion promesa Santa Agerari urte bete osoan ez ardorik edateko. Kunplituko du? Ez dakit, bada oraindik sei illabete dira au gertatu zala; eta denboraz esango dizue.\nEuskal-Erria, XV, 1886\nBaserritarra, 110, 1908-ko abenduaren 19an


Estoldak garbitzen - Aintzinako lanbideak\nGarbiketa publikoaren mekanizazioa\nKale-garbitzailea beren kaletik pasatzen zenean (1930 eta 1940ko hamarkadan, oraindik korneta joaz jakinarazten zuen), bizilagunek derrigorrez beren etxeko zakarrak kaxa itxietan eman behar zizkioten kale-garbitzaileari (gero itzuli egiten zitzaizkien). Erabat debekatuta zegoen zakarrak kalean uztean, nahiz eta kasu batzuetan ezkaratzean utz zitezkeen.\n1932 edo 1935 aldera, 3500 biztanleko Gipuzkoako herri batean, bi kale-garbitzaile zituzten, bakoitzari urteko 1.900 pezeta ordaintzen zizkieten, eta “gurdiaren, astoaren eta zabor-ontziaren” gastuengatik ordaintzen zieten kopurua urteko 425 pezetatik izatetik 1.390 pezetara igo zitzaien.\nKale-garbitzaileek, aldian behin estoldak garbitzen zituzten. Gipuzkoako herri gehienetan, lurrazpiko hodi horiek 1920ko eta 1930eko hamarkadetan egin zituzten. Oso lan zikin eta arriskutsua zen, ilunpean, eskuargien laguntzarekin egin behar izaten zelako, eta gehienetan arratoi multzo handien artean.\nUsadiozko kale-garbitzailearen irudia desagartzen joan zen poliki-poliki, lana mekanizatzen joan zen heinean. Hala ere, mendietako herri txikietan, oraindik ere kaleak txilarrezko erratz bereiztezinekin garbitzen dituzten kale-garbitzeilerik badago. Gaur egun, modernizatu egin den arren , lanbide honek bizirik jarraitzen du, eta azken hamarkadetan emakumeak ere sartu dira.